H μεταναστευτική πλημμυρίδα φέρνει ανταγωνισμό "ηθικής", συναισθηματική ακράτεια και υποκρισία - Grothia\nH μεταναστευτική πλημμυρίδα φέρνει ανταγωνισμό “ηθικής”, συναισθηματική ακράτεια και υποκρισία\nΟ πόλεμος για το ποιος είναι πιο «ηθικός» τελικά ξέσπασε στα σοβαρά εξαιτίας των προσφύγων από τη Συρία. Η πρώτη «σφαίρα» έπεσε από την λαμπερή ξανθιά Ισλανδή blogger που προσφέρθηκε να υιοθετήσει ένα παιδί από την Συρία και ενθάρρυνε τους συμπατριώτες της να δώσουν τα δωμάτια που τους περισσεύουν στους πρόσφυγες. Περίπου 10.000 Ισλανδοί\nέχουν ανταποκριθείθετικά στην εκστρατεία της στο Facebook και ως αποτέλεσμα η εικόνα της έκανε τον γύρο του κόσμου. Παρακάτω ένα βίντεο με Ολλανδούς να υποδέχονται πρόσφυγες με τραγούδια.\nΣτη συνέχεια, ο Φιλανδός πρωθυπουργός ρίχτηκε κι αυτός στο «μέτωπο» με μια προσφορά να αφήσει το δεύτερο σπίτι του και πήρε επαίνους για όλη αυτή την ανιδιοτελή του επίδειξη. Και πάλι οι Φινλανδοί «ξεσηκώθηκαν» και ανάλογες προσφορές συνεχώς από τότε πέφτουν στο τραπέζι.\nΑλλά να όμως που κατέφθασε και το «βαρύ πυροβολικό του ανθρωπισμού». Ο σερ Μπομπ Γκέλντοφ λέει ότι θα βάλει τρεις οικογένειες από την Συρία στο εξοχικό του σπίτι στο Κεντ και άλλη μία σε ένα άλλο στο Λονδίνο. Η χιονοστιβάδα δημοσιότητας που προέκυψε από αυτή την κίνησή του ήταν αναμενόμενα τεράστια.\nΉταν μια πολύ γενναιόδωρη κίνηση του «αγίου Bob», αλλά όχι δίκαιη, καθώς η επιχείρηση «ανθρωπισμός» πάει τόσο καλά γι’ αυτόν. Πίσω στο 1985 η μουσική καριέρα του Bob είχε από καιρό ξεθυμάνει, όταν του ήρθε η φαεινή ιδέα να κάνει δίσκο και συναυλία για την ανακούφιση των Αφρικανών από την πείνα, κάτι που ήταν ο μεγάλος σκοπός εκείνη την εποχή (βλ. κι εδώ).\nΟ επιχειρηματικός του εταίρος μας θύμισε ότι όταν το ονειρεύτηκαν πρώτα μέσα σε ένα λιπαρό καφέ – φαγάδικο, ο Μπομπ τόσο πολύ συγκινήθηκε που δεν μπορούσε να πληρώσει για το σάντουιτς με το μπέικον που έφαγε. Σήμερα ο Geldof είναι ένας από τους πλουσιότερους άνδρες στα βρετανικά media – χάρη στοLive Aid. Ο τύπος πράγματι απέδειξε ότι μπορείς «να τα πας καλά», κάνοντας το καλό.\nΤην σκυτάλη πήρε η βραβευμένη με Βρετανίδα Όσκαρ ηθοποιόςEmma Thompson. Την περασμένη εβδομάδα απολάμβανε να κατσαδιάζει τους συμπατριώτες της Βρετανούς χαρακτηρίζοντάς τους «ρατσιστές» και «επαίσχυντους» επειδή είναι απρόθυμοι να δεχθούν πρόσφυγες. Τώρα που η Βρετανία αποφάσισε να λάβει δεκάδες χιλιάδες – ώρα είναι Emma, να ανοίξουν οι πόρτες αυτού του τεράστιου αρχοντικού σου στο Hampstead!\nΠεριέργως, σε πάρα πολλούς υπάρχει πολύ περισσότερος ζήλος στο να κατηγορήσουν τους άλλους για «ρατσισμό» και «επαίσχυντη συμπεριφορά» από ό, τι να ανοίξουν τα δικά τους σπίτια.\nΗ WEMI – ή Western Emotional Incontinence, δηλαδή Δυτική Συναισθηματική Ακράτεια – είναι μια μορφή ναρκισσισμού που είναι κοινή στις ευημερούσες δυτικές χώρες στις οποίες διαταραγμένα και αυτοκαταστροφικά ξεσπάσματα «συμπάθειας» φαίνεται να καταλαμβάνουν τη μεσαία τάξη – και ειδικά το ασθενές φύλο.\nΑν και δεν είναι η βασική αιτία, η WEMI αποτελεί έναν τεράστιο επιταχυντή σε ό, τι συμβαίνει τώρα. Όπως η πυρηνική ενέργεια, ηWEMI θα μπορούσε να αξιοποιηθεί για καλούς σκοπούς ή να χρησιμοποιηθεί για κακούς. Δυστυχώς οι άρχουσες ελίτ μαςφαίνεται να το γνωρίζουν αυτό πολύ καλά.\nΧρειάστηκε ένας σχολιαστής στο blog του Steve Sailer να βάλει το δάχτυλό του σε αυτό και να χρησιμοποιήσει την εικονική φωτογραφία του νεκρού παιδιού στην παραλία.\n«Στη Γερμανία, η οποία θεωρείται η μεγαλύτερη χώρα στην Ευρώπη, πάνω από το 40% των γυναικών με μεταπτυχιακό δεν έχουν παιδιά. Το πνιγμένο παιδί ήταν το παιδί τους, η οικογένειά τους είναι η οικογένεια του κόσμου. Ως εκ τούτου, ως αποτέλεσμα της εν λόγω φωτογραφίας ο πρωθυπουργός της Φινλανδίας ανακοίνωσε ότι θα θέσει το δεύτερο σπίτι του στη διάθεση των προσφύγων από τη Συρία».\nΘα ήταν πολύ αυστηρό να πούμε ότι μεταξύ των αριστερών,κυρίως γυναικών, αυτή η τάση τροφοδοτείται τόσο από τον αλτρουισμό όσο ως και από έναν συνδυασμό της προσοχής που ζητούν, της ενίσχυσης του κοινωνικού τους status και του μίσους; Του μίσους για τους λευκούς άνδρες τους οποίους κατηγορούν για τη δυστυχία τους; Του μίσους για τους εργαζόμενους Λευκούς άνδρες οι οποίοι, στη Βρετανία, συνεχώς δαιμονοποιούνται ως τεμπέληδες που είναι εθισμένοι στα επιδόματα του κράτους;\nΟρισμένοι ακτιβιστές για τα δικαιώματα των αντρών θεωρούν ότι μια μητριαρχική κοινωνία κάνει τις γυναίκες δυστυχισμένες, οι οποίες θα προσπαθήσουν να ανοίξουν τις πύλες σε νέους, πιο αρρενωπούς, άνδρες ως αντικαταστάτες. Ίσως αυτό να είναι έναφαινόμενο cuckoldry σε κοινωνικό επίπεδο.\nΣτους Εβραίους όμως, φαίνεται να υπάρχει ελάχιστη θέληση για το άνοιγμα των σπιτιών τους σε μουσουλμάνους μετανάστες.Δεν τους αρέσει να τους λένε τι να κάνουν. Αλλά φαίνεται να έχουν μια ατελείωτη όρεξη για διαπόμπευση, γκρίνια, διαλέξεις, κηρύγματα και γαβγίσματα εντολών για τις «ηθικές αδυναμίες» των Ευρωπαίων, ενώ υποκριτικά αγνοούν την αντίδραση του Ισραήλ στην προσφυγική κρίση. Δεν υπάρχει αμφιβολία ότι η εβραϊκή κοινότητα ευνοεί πολύ τις γενναιόδωρες πολιτικές προς τους πρόσφυγες (εκτός Ισραήλ).\nΈνας λόγος για αυτό είναι ότι οι Εβραίοι έχουν την τάση να βλέπουν την κατάσταση μέσα από την ματιά της εβραϊκής εμπειρίας ως πρόσφυγες κατά τη διάρκεια του Β’ Παγκοσμίου Πολέμου και όχι μέσα από την ματιά του σημερινού συμφέροντος των ευρωπαϊκών κρατών και των λαών τους. Το ότι οι μη-εβραϊκές χώρες θα πρέπει να είναι ανοικτές για τους πρόσφυγες ευρέως, αν όχι καθολικά, θεωρείται κάτι που ενδιαφέρει πάρα πολύ τους Εβραίους. Βαθιά στην εβραϊκή ψυχή υπάρχει η μνήμητου ταξιδιού του Σαιντ Λούις τον Μάιο του 1939, κατά το οποίο οι Εβραίοι πρόσφυγες από την Ευρώπη, δεν έγιναν δεκτοί στην Κούβα και οι ΗΠΑ δεν έκαναν τίποτα εξαιτίας της αντιμεταναστευτικής τάσης που ήταν διάχυτη εκείνη την εποχή.\nΗ βρετανική Independent ήταν μία από τις εφημερίδες που πρόθυμα πρόβαλε την εξωφρενική παρατήρηση του AndrewStroehlein, της οργάνωσης ‘Human Rights Watch’, ότι το «φάντασμα του Ολοκαυτώματος» εμφανίστηκε, επειδή η αστυνομία της Τσεχία αρίθμησε τους πρόσφυγες γράφοντας με μελάνι τα χέρια τους.\nΟ Guardian πάλι, πρόβαλε την ιστορία του Kindertransport από τον πρώην αρχιραβίνο Jonathan Sacks, ενώ ο διπλωματικός συντάκτης της εφημερίδας, ο εβραϊκής καταγωγής Julian Borger, απήγγειλε την ιστορία της οικογένειάς του κατά τον πόλεμο, καθώς έφευγαν από την από τη Βιέννη προς τη Βρετανία, με το επιχείρημα ότι αν η οικογένειά του ήταν φιλόδοξοι και ταλαντούχοι, άρα όλοι οι πρόσφυγες πρέπει να είναι ομοίως προικισμένοι και με παρόμοια κίνητρα («Οι πρόσφυγες φέρνουν την ελπίδα, όχι το πρόβλημα – η ιστορία του πατέρα μου είναι η απόδειξη»).\nΚαι μιλώντας για το Kindertransport και την τάση να βλέπουμε την κατάσταση ως μια εβραϊκή αλληγορία, ιδού τι λέει και ηJerusalem Post:\n«Ενώ υπάρχει το ερώτημα σχετικά με το πώς η Ευρώπη θα πρέπει να ασχοληθεί με την κρίση των προσφύγων της Συρίας, ένας πρόσφυγας του Ολοκαυτώματος λέει ότι οι πρόσφυγες από τη Συρία θα πρέπει να γίνουν δεκτοί ολόψυχα, όπως έγινε ο ίδιος 77 χρόνια πριν.\nΟ Leslie Baruch Brent, ομότιμος καθηγητής στην ανοσολογία, ήταν απλά ένα παιδί όταν οι γονείς του τον έστειλαν να ζήσει σε ένα εβραϊκό ορφανοτροφείο στο Βερολίνο για να ξεφύγει από τον αφόρητο αντισημιτισμό στη μικρή γερμανική πόλη όπου ζούσαν. … «Εμείς οφείλουμε στην ανθρωπότητα να βοηθήσουμε τους άτυχους ανθρώπους που είναι απελπισμένοι και για των οποίων τα δεινά φταίμε κι εμείς σε κάποιο βαθμό», είπε σε σχέση με τον πόλεμο στο Ιράκ, ο οποίος ισχυρίστηκε ότι οδήγησε στη δημιουργία του Ισλαμικού Κράτους. …\nΟ Brent περιέγραψε την βρετανική αντιμετώπιση της κατάστασης των προσφύγων ως «τρομερά αρνητική και εγωιστική» και επέκρινε τον τρόπο που η Ευρώπη στο σύνολό της έχει χειριστεί την κατάσταση. «Η Ευρώπη έχει την ευθύνη να βοηθήσει τους πρόσφυγες», είπε.\nΗ πρόσφατη υποδοχή των προσφύγων από τη Συρία στη Γερμανία χαρακτηρίστηκε από τον Brent ως ένα «λαμπρό παράδειγμα» για το πώς άλλες χώρες θα πρέπει να χειριστούν την κατάσταση.\nΤώρα ο Brent, λέει ότι η Ευρώπη έχει καθήκον να βοηθήσει στα πρόσφυγες.\nΣτον Guardian, ο Jonathan Freedland κουνάει το δάχτυλο λέγοντάς μας ότι πρέπει να αποφασίσουμε να “κάνουμε κάτι καλύτερο”. Παρ’ όλα αυτά, η καρδιά του θερμαίνεται από τα έργα στέγασης στο Σέφιλντ και το Λονδίνο, που θα δώσουνπροτεραιότητα στους πρόσφυγες, παρά στους ντόπιους.\nΑπό το BBC, ο αρχιραβίνος Ephraim Mirvis (φωτο) έδωσε συνέντευξη στο Political Editor και στην συμπατριώτισσά του εβραϊκής καταγωγής – Laura Kuenssberg. Συμφώνησαν ότι οι Λευκές χώρες πρέπει να κάνουν πολύ περισσότερα μοιράζοντας τον πλούτο τους στους μουσουλμάνους. Ο Mirvis συζήτησε την κρίση με τον Πάπα Φραγκίσκο ο οποίος πολύ γενναιόδωρασυμφώνησε να δεχθεί δύο (2) οικογένειες προσφύγων σε ενορίες του Βατικανού.\nΟ Πάπας είπε: «Όλοι μας μοιραζόμαστε αυτόν τον κόσμο, ως εκ τούτου, θα πρέπει να φροντίσουμε για αυτό τον κόσμο μαζί. Πρέπει να αναγνωρίσουμε ότι η δεινή κατάσταση των προσφύγων δεν είναι μόνο δικό τους πρόβλημα, είναι επίσης πρόβλημα μας, αυτοί είναι πραγματικοί άνθρωποι. Για το λόγο αυτό, η πρώτη σκέψη που πέρασε από το μυαλό μου όταν είδα την εικόνα αυτή, Θεός φυλάξοι, θα μπορούσε να ήταν το παιδί μου, το παιδί σου, το παιδί του οποιοδήποτε».\nΚαι έχουμε και τον Εβραίο δημοσιογράφο Ronald Brabazon στην εφημερίδα Salzburger Nachrichten της Αυστρίας. Αντί να κάνει μια δήλωση σαν του Borger με βάση την επιτυχία της δικής του οικογένειας, ισχυρίστηκε ότι η μετανάστευση έχει αποδεδειγμένα παράγει «οικονομική επιτυχία» λόγω της επιτυχίας των 750.000 Ρώσων προσφύγων που έφτασαν στο Ισραήλ. Φυσικά, παρέλειψε να πει ότι αυτοί ήταν Εβραίοι που πήγαν σε μια εβραϊκή κοινωνία.\nΑυτό που όλοι «ξέχασαν» να αναφέρουν ήταν ότι το Ισραήλ δεν πήρε πρόσφυγες καθόλου. Η χώρα είναι πολύ μικρή, λέει οΝετανιάχου (αν και δεν ήταν πολύ μικρή για τους προαναφερθέντες 750.000 Εβραίους πρόσφυγες). Και εν πάση περιπτώσει είναι απασχολημένοι να εξάγουν τους Αφρικανούς “infiltrators” προς τη Σουηδία και να οικοδομήσουν έναν τοίχο για να κρατήσουν έξω τους πρόσφυγες της Συρίας.\nΔεν είναι μόνο η συμπεριφορά του Ισραήλ για την οποία δεν μιλάει κανείς. Αυτό που επίσης προσπαθούν να κρύψουν είναι η κατάρρευση όλης αυτής της αφήγησης περί προσφύγων. Πολλοί από τους πρόσφυγες από τη Συρία δεν είναι Σύριοι και ακόμη δεν είναι πρόσφυγες. Υπάρχει χάσμα μεταξύ των εικόνων με υγιείς νέους άνδρες και της ρητορικής περί τραυματισμένων γυναικών και παιδιών.\nΗ εικόνα του νεκρού παιδιού στην παραλία; Οι Κούρδοι γονείς δεν ήταν σε εμπόλεμη ζώνη και ζούσαν σε μια ασφαλή περιοχή για τρία χρόνια πριν από την απερίσκεπτη απόφασή τους να διαβούν τη θάλασσα. Αλλά αυτό δεν αναφέρεται σχεδόν πουθενά, εκτός από αναφορές όπως αυτό το βίντεο με τίτλο «Μας περνάνε για ανόητους».\nΚαι έπειτα υπάρχει η επιλεκτική αμνησία για το ζευγάρι Ιταλών ηλικιωμένων που τους έκοψαν το λαιμό δύο Μαύροι πρόσφυγες μετά την άφιξή τους με πλοίο από τη Λιβύη. Και πώς δύο αιτούντες άσυλο συνελήφθησαν μετά την θανατηφόρα επίθεση με μαχαίρι σε μια μητέρα και το γιο της στο ΙΚΕΑ στη Σουηδία.\nΑκόμη και η άφιξη των μεταναστών εν μέσω εκστατικών χειροκροτημάτων στη Γερμανία φάνηκε σαν χορογραφία. Κατάφεραν οι πρόσφυγες να συντονίσουν άσματα προς όφελος των καμερών; Σε πολλές γλώσσες;\nΕκδηλώσεις τόσο «αυθόρμητες», όπως οι «έγχρωμες επαναστάσεις» που εξαπλώνονται σε όλη την Ανατολική Ευρώπη και κατέληξαν να είναι σε μεγάλο βαθμό οργανωμένες από δυτικές μυστικές υπηρεσίες και ανιδιοτελή άτομα όπως ο George Soros;\nΊσως οι άνθρωποι δεν ζητούν δύσκολες ερωτήσεις, επειδή είναι πάρα πολύ μεθυσμένοι με το δικό τους φαρισαϊσμό. Είναι πολύ απασχολημένοι να αισθάνονται καλά με τον εαυτό τους – και να κατσαδιάζουν τους άλλους.


Λάρισα - Βόλος: Διαμάχη ή αστικός μύθος; - ILARISSA.GR\nΑρχική Αποψη Λάρισα – Βόλος: Διαμάχη ή αστικός μύθος;\nΛάρισα – Βόλος: Διαμάχη ή αστικός μύθος;\nΌσο υπάρχουν μεγάλα και άλυτα προβλήματα σ’ αυτό τον κόσμο, εγώ δεν θα μπορώ να ησυχάσω. Και σαν ένας δαιμόνιος ρεπόρτερ, σήμερα, θα χωθώ στα άδυτα μιας μεγάλης, μιας ιστορικής και άλυτης, ακόμα, κόντρας… Μην είναι οι Πράσινοι κ οι Βένετοι, οι μόνοι που θα μείνουν στην ιστορία για τις διαμάχες τους; Μην είναι η Βόρεια και η Νότια Κορέα; Μην είναι οι νεοδημοκράτες με τους -ας τους πούμε- πασόκους; Όχι, αγαπητοί μου! Δεν θα αναλωθώ με θέματα που οι ιστορικοί του παρελθόντος έχουν αναλύσει. Σήμερα, θα ασχοληθώ με την μάχη των μαχών, με το απόλυτο θεσσαλικό ξεμάλλιασμα… Στο ρινγκ η Λάρισα και ο Βόλος… Ας αρχίσει η δράση, λοιπόν!\nΕδώ, τα πράγματα χρονιά τώρα, είναι κάπως μπερδεμένα. Κανείς δεν ξέρει να μου πει με βεβαιότητα, από ποιον και ποτέ ξεκίνησε αυτή η κόντρα. Κάποιοι παλιότεροι, άρα και σοφότεροι, μου είπαν ότι η κόντρα ξεκίνησε λόγω αθλητικών διαφόρων, μεταξύ οπαδών της ΑΕΛ και των οπαδών των ομάδων του Βόλου. Άλλοι πάλι, θεωρούν ότι η κόντρα ξεκίνησε από τους Βολιώτες, καθώς χρησιμοποιούσαν διάφορους χαρακτηρισμούς για τους Λαρισαίους, που ναι μεν ήταν προστατευόμενης ονομασίας προελεύσεως , αλλά δεν ήταν και τόσο κομψοί, βρε αδελφέ! Στον αντίποδα, έχουμε και κάποια αλλά χαριτωμένα παρατσούκλια, που χρησιμοποιούνται από τους Λαρισαίους και θυμίζουν ζωάκια που μπορεί να βρει κανείς στα ελληνικά δάση! Τελικά τι ισχύει; Ποια πόλη πρέπει να στεφθεί βασίλισσα του κάμπου και ποια αναπληρωματική Β΄;\nΗ Λάρισα, όπως όλοι πολύ καλά γνωρίζουμε, είναι μια κοσμοπολίτισσα, ελαφρώς ξιπασμένη, αλλά άκρως γοητευτική πόλη. Με αρκετά βήματα προόδου τα τελευταία χρόνια, έχει καταφέρει να συνδυάσει τα ασυνδύαστα και να αποτελεί έναν αξιόλογο προορισμό- εντάξει, βοηθά λίγο για την αποκατάσταση της φήμης της, ο Θανάσης Παπακωνσταντίνου, αλλά δεν το μάθατε από μένα-. Είναι μια πόλη ζωντανή, μια πόλη που ψάχνεται, μια πόλη που δημιουργεί. Είναι σαν μια φρεσκοχωρισμένη γυναίκα, με κάποια απωθημένα, που αποφάσισε στα τέλη της δεκαετίας των 30 και λίγο πριν την κρισάρα των 40, να κάνει ολική ανανέωση. Και αν με ρωτάς, τα καταφέρνει καλά!\nΟ Βόλος από την άλλη, είναι λίγο πιο ιντελεκτουέλ. Πιο δωρικός, χωρίς πολλά φρου- φρου. Είναι άντρας έτσι κ αλλιώς! Πίνει τσίπουρα με φοβερούς μεζέδες και τα Σαββατοκύριακα κάνει τρέκινγκ στις πλάγιες του Πηλίου. Αθηνοφέρνει, λίγο… Είναι και κάπως αρχοντοχωριάτης! Και μάλλον, ανήκει πιο πολύ στην πρωτεύουσα παρά στην Θεσσαλία! Λογικό! Ευνοημένη πόλη από παλιότερα, με βιομηχανία και εύκολη πρόσβαση στις μεγάλες οδικές αρτηρίες, όταν σε κάποιες άλλες πόλεις μετακινούνταν με αραμπάδες.\nΆρα το ερώτημα παραμένει… Ποια πόλη είναι καλύτερη; Αυτοί ή εμείς; Ταχυδρομείου για καφέ ή παραλία Βόλου για τσίπουρα; Αμπελάκια ή Μακρινίτσα; Ο ιστορικός του μέλλοντος περιμένει από μένα την απάντηση. Αλλά δυστυχώς, δεν την έχω! Και νομίζω πως κανείς από τους εμπλεκομένους στην κόντρα την έχει… Άλλωστε, σε τέτοια δίπολα, νικητής είναι πάντα η ένωση! Η κουνίστρα και πλανεύτρα Λάρισα, αν ήταν γυναίκα, σίγουρα θα γοήτευε τον σοβαρό και εναλλακτικό Βόλο, πάντως! Τα ετερώνυμα έλκονται έτσι κ αλλιώς!\nΠροηγούμενο άρθροΡ. Καραλαριώτου: Εμπαιγμός Γαβρόγλου απέναντι στους φορείς της Λάρισας\nΕπόμενο άρθροΈκθεση ιστορικών και λαογραφικών φωτογραφιών της Χάλκης


freedomofrock 2017-03-31 09:53:09 UTC #122\n2017 και ακόμα μιλάμε για γούνινα βρακιά σε ένα εξώφυλλου ενός δίσκου το '82. Γαμώ.\nshadowking69 2017-03-31 09:58:55 UTC #123\nΈτσι αδέλφια πείτε την αλήθεια! Έχει γίνει ξαφνικά της μόδας να κράζουμε τους Manowar??? Εγώ τους αγαπώ και θα τους αγαπώ για πάντα γιατί μου έχουν χαρίσει πολλές ανατριχίλες.\nchinaski 2017-03-31 10:01:15 UTC #124\nΠάντα ήταν της μόδας να κράζει κάποιος τους Manowar. Αλλά δεν ιδρώνει το αυτί μας…\ndrenie 2017-03-31 10:05:15 UTC #125\nκαι γαμω τα threads !! @pumpkin εισαι Θεουλης !\nLupin 2017-03-31 11:44:05 UTC #126\npure αυτισμός, keep on rockin in the free world \_m/\nSevek 2017-03-31 11:45:53 UTC #127\nΠαντως δεν καταλαβαίνω γιατί να θεωρείται μόδα το να κραζει καποιος του manowar και τους κάθε manowar και μην είναι απλά όντως γουστο.\nVic 2017-03-31 12:07:19 UTC #128\nE, καλά τώρα, οι Μanowar τρώνε θάψιμο για τα πάντα (αλλά ΤΑ ΠΑΝΤΑ) εκτός από την μουσική τους, δεν υπάρχει ποτέ σοβαρό παράπονο (ή ειλικρινές) που να λέει ότι δεν ακούγονται κομμάτια σαν το Mountains ή το Defender ή το έπος επών Secret of Steel (το αγαπημένο μου). Mόδα είναι, αντίδραση ήταν το 87-88 (θρασάδες εναντίον επικάδων υπό το λάβαρο του Πρασούλα), ανκούλ γίνανε επί grunge και όλοι ψηλώνανε θάβοντάς τους κλπ.\nΓια τον King Diamond είναι απολύτως λογικότερο το “δεν ακούγεται”, είναι η αρχέτυπη love/hate φωνή - φυσικά το λαρύγγι του Παντελή θα το δαγκώσω αν συναντηθούμε, για το έθιμο!\nGreektrooper 2017-03-31 12:11:06 UTC #129\nΊσως γιατί αυτός που κράζει θα έπρεπε να το κάνει από την εποχή που η μπάντα ήταν στα ντουζένια της και όχι μετά από 15-20 χρόνια που (θεωρητικά πάντα!) έχει άλλες μουσικές εμπειρίες και ενδιαφέροντα.\nΤότε όμως ελάχιστοι είχαν τα άντερα βλέπεις να πουν για γούνες και λάδια όταν η μπάντα κυκλοφορούσε Kings of Metal ή Triumph.\nRed_Viper 2017-03-31 12:11:22 UTC #130\nΤο δικο μου σχόλιο πάντως και η αναφορά σε τραγούδια πήγαινε στον QuintomScenario που δήλωσε ότι “ειναι γενικα αποδεκτο σε μη-μεταλλαδες οτι δεν ακουγονται”\nGreektrooper 2017-03-31 12:26:51 UTC #131\nΓια μένα η αλήθεια είναι κάπου στη μέση. Και γω έχω βάλει σε άτομα εκτός του χώρου διάφορα τραγούδια όπως Master of the Wind, Defender κλπ και οι οποίοι ενθουσιάστηκαν. Σε καμία όμως περίπτωση δεν θα έβαζα τραγούδια τις τελευταίας 15ετίας τα οποία τα θεωρώ τραγικά έως γελοία. Ενδεχομένως εδώ να κολλάγε το post του Quintom. Αν κατάλαβα λάθος διορθωστε με.\nRed_Viper 2017-03-31 12:29:50 UTC #132\nE καλά αυτά δεν ακούγονται ούτε από μένα\nVic 2017-03-31 12:41:27 UTC #133\n20ετίας θα έλεγα εγώ, με την εξαίρεση κανα-δυο από το Warriors of the World, που ήταν πολύ πιο αξιοπρεπές από την υπερμπουρούχα του Louder than Hell.\nΔούλεμα τρώγανε οι Manowar ακόμα και την εποχή των επών τους και την εποχή του Triumph είχαν ήδη χωριστεί σε στρατόπεδα οι έλληνες μεταλλάδες (Πρασουλικοί εναντίον Σταματούκου και στο ενδιάμεσο όλες οι αποχρώσεις, ψύχραιμες και μη). Γραφτήκανε σε περιοδικά πολύ-πολύ βαριά πράγματα την εποχή εκείνη και της πρώτης συναυλίας τους.\nshadowking69 2017-03-31 13:14:33 UTC #134\nΓια μένα το Louder…είναι μια χαρά δίσκος, μακριά φυσικά από τα μεγαλεία το παρελθόντος. Φυσικά το Warriors…ήταν αξιοπρεπέστατο(είχε βέβαια και τα λιγότερα καλά κομμάτια του μέσα) αλλά από κει και πέρα δεν έχω ενθουσιαστεί σχεδόν με τίποτα από ότι έχουν κάνει. Αυτό όμως δεν κάνει την μπάντα να μην ακούγεται, όλες οι μεγάλες μπάντες έχουν πέσει σε σχέση με τα παλιά τους, τι να κάνουμε τώρα. Το μεγάλο πρόβλημα από ότι έχω καταλάβει είναι οι ζωντανές εμφανίσεις τους, αυτό έκανε πολλούς οπαδούς να τους ξεγράψουν.\nRed_Viper 2017-03-31 13:16:04 UTC #135\nΈτσι ειναι. Αλλά αποζημίωσαν και με το παραπάνω με τις συναυλίες το 7 και το 11\nQuintomScenario 2017-03-31 13:26:29 UTC #136\nΗ πληθωρα των posts φανερωνει οτι οχι απλα ιδρωνει αλλα μαλλον καπως ετσι ειστε:\nΔεν εχει να κανει με καμια μοδα, οι Manowar για μενα αντιπροσωπευουν οτιδηποτε γελοιο υπαρχει στο μεταλ, και ταυτοχρονα η μουσικη τους μου ειναι απο πληρως αδιαφορα στα “καλα τους”, εως ενοχλητικη στα αθλια τους (και ειναι πολλα αυτα).\nVic 2017-03-31 13:28:46 UTC #138\nη μουσικη τους μου ειναι απο πληρως αδιαφορα στα “καλα τους”\nΑυτό απέχει πολύ από το “δεν ακούγονται” όμως και μόνος σου ομολογείς ότι το θέμα σου δεν έχει να κάνει με την μουσική τους.\nQuintomScenario 2017-03-31 13:30:28 UTC #139\nΕγραψα για μη-μεταλλαδες ε. Οχι οτι εγω ειμαι μεταλλας, αλλα ενταξει, αμα παω σε ενα μεταλ κλαμπ και παιξει μανογουορ, δε θα χαλαστω πολυ. Αμα βαλω ομως Μανογουορ στους 400 facebook φιλους μου, οι 300 θα το κλεισουν πολυ ενοχλημενοι, και οι αλλοι 100… μαντεψε. Δεν ειναι μη-μεταλλαδες.\nΕντωμεταξυ ΤΙ ΣΤΟ ΜΠΟΥΤΣΟ σας πειραζει αν δεν ακουγονται στον οποιονδηποτε, ποσο μαλλον αν δεν ειναι εξοικειωμενος με τον μεταλ ηχο? Εγω ξερω οτι αμα βαλω Disposable Heroes στους φιλους μου που δεν ακουνε καθολου μεταλ, θα ξενερωσουν μεσα σε 15 δευτεορλεπτα ΟΛΟΙ ΑΝΕΞΑΙΡΕΤΩΣ. Και προφανως δε με ενοχλει. Γιατι ρε γαμωτο τετοια πωρωση με το τι ακουει η ατιμη κενωνια?\nProphecy 2017-03-31 13:36:04 UTC #142\nΕχεις δικιο. Προαγω λοιπον τον διαλογο με μερικες απο τις αποψεις σου.\n•\tO Dio εχει ψιλη φωνη\n•\tΟ Halford εχει ξεπλυμενη φωνη\n•\tΟι Blind Guardian, Helloween, Angra ζηλευουν τραγουδια των babymetal\nVic 2017-03-31 13:37:45 UTC #143\nΑσχέτως του άνωθεν τσακωμού, οι μη-μεταλλάδες φίλοι σου, στο εγγυώμαι (μιας και εγώ έχω πολλούς μη-μεταλλάδες φίλους!) δεν θα χαλαστούν με αρκετά κομμάτια Manowar και δύσκολα θα σου πουν δεν ακούγονται, προφανώς θα τους ζορίσει πιο πολύ το Disposable Heroes - ενώ δεν θα τους ζορίσει το Fade to Black ή το Welcome Home. Έχουν και οι Manowar τέτοια.\nΔεν με πειράζει καθόλου που τους σιχαίνεται και τους κοροϊδεύει κόσμος, εδώ δεν με πειράζει που ο Παντελής δεν παλεύει τον λατρεμένο μου King, κουβέντα γίνεται ρε συ.\nshadowking69 2017-03-31 13:40:26 UTC #144\nΒάλε κι εσύ ένα Master Οf The Wind, ένα Ηeart Of Steel, ένα Gayana, ένα The Crown And The Ring, ένα Mountains, ένα Defender ξέρω γω ακόμα ακόμα βάλε και καμιά ποζεριά τύπου Blow Your Speakers…ε του πούστη, δεν μπορεί όλο και σε κάποιον θα αρέσει.


About: Φερδινάνδος Β΄ των Δύο Σικελιών\nΟ Φερδινάνδος Β΄ (1810 - 1859) υπήρξε βασιλιάς των Δύο Σικελιών (1830 - 1859). Γεννήθηκε στο Παλέρμο, υιός και διάδοχος του Φραγκίσκου Α΄ των Δύο Σικελιών και της Μαρίας Ισαβέλλας της Ισπανίας.Στα νεανικά του χρόνια ήταν πολύ δημοφιλής.\nΟ Φερδινάνδος Β΄ (1810 - 1859) υπήρξε βασιλιάς των Δύο Σικελιών (1830 - 1859). Γεννήθηκε στο Παλέρμο, υιός και διάδοχος του Φραγκίσκου Α΄ των Δύο Σικελιών και της Μαρίας Ισαβέλλας της Ισπανίας.Στα νεανικά του χρόνια ήταν πολύ δημοφιλής. Οι προοδευτικές του ιδέες οδήγησαν τον λαό να του δώσει τον χαρακτηρισμό Λαζαρόνι, που ήταν μια από τις κατώτερες τάξεις της Ναπολιτάνικης κοινωνίας.Διαδεχόμενος τον πατέρα του στον θρόνο υπέγραψε έγγραφο, σύμφωνα με το οποίο έδινε προτεραιότητα σε θέματα δικαιοσύνης, αναμόρφωσης των οικονομικών και γενικά κάνοντας κάθε δυνατή προσπάθεια να επουλώσει τις πληγές που άφησαν οι προγενέστεροί του. Έκανε ό,τι το καλύτερο δυνατό για να ικανοποιήσει και τον λαό του και τη Ρωμαιοκαθολική Εκκλησία. Μείωσε τους φόρους και τις δαπάνες, κατασκεύασε το πρώτο σιδηροδρομικό δίκτυο και το πρώτο ατμόπλοιο σε όλη την Ιταλική χερσόνησο.\ndbpedia:Φερδινάνδος Β΄ των Δύο Σικελιών


Όλοι οι δρόμοι οδηγούν σε... νέα iPad στις 16 Οκτωβρίου\nby Christine Kitsati 4 Oct 2014\nΈχουμε ξαναδιαβάσει πως η Apple ετοιμάζεται να ανακοινώσει νέα iPad μέσα στον Οκτώβριο, τώρα όμως το έγκυρο site Re/code δίνει και ημερομηνία. Πρόκειται για την 16η Οκτωβρίου, που φαίνεται ότι αποτελεί, σύμφωνα με το report, την ημέρα που θα πραγματοποιήσει η αμερικανική εταιρεία το event στο Apple's Town Hall auditorium.\nΠώς θα είναι, όμως, τα νέα iPad; Η αλήθεια είναι πως δε μας έχουν κατακλύσει τόσες φήμες όσες με το... iPhone 6, ωστόσο υπάρχουν πληροφορίες που μιλούν για ένα μεγαλύτερο μοντέλο με διάσταση οθόνης 12,9 ίντσες (το οποίο βέβαια δεν είναι σίγουρο ότι θα δούμε σε αυτή την εκδήλωση), πέρα από τα "συνηθισμένα" των 9,7 και 7,9 ιντσών.\nΓια πρώτη φορά φαίνεται πως τα tablets της εταιρείας θα αποκτήσουν Touch ID sensor, και υποστήριξη Apple Pay, ενώ πιθανότατα θα υπάρχει και το χρυσό στην επιλογή χρωμάτων. Για να δούμε, λοιπόν, τι ακριβώς θα δούμε στα μέσα Οκτωβρίου από την Apple...


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: Σε πανικό το Μαξίμου – Οι αναλυτές διαλύουν τη συμφωνία της… γραβάτας\nΣε πανικό το Μαξίμου – Οι αναλυτές διαλύουν τη συμφωνία της… γραβάτας\nΚορυφαίοι οικονομολόγοι, αναλυτές και διεθνή Μέσα Ενημέρωσης καταρρίπτουν τους ισχυρισμούς της κυβέρνησης για επιτυχημένο Eurogroup και παγώνουν τους πανηγυρισμούς\nΣε εξαιρετικά δύσκολη θέση και σε πλήρες αδιέξοδο φαίνεται ότι βρίσκεται η κυβέρνηση, λίγα 24ωρα μετά τη φιέστα της γραβάτας. Η οικονομική πολιτική που επέλεξε, δηλαδή να μην προτιμήσει την πιστοληπτική γραμμή στήριξης αλλά να μιλά για «καθαρή» έξοδο παίρνοντας ωστόσο όλα τα κακά που έχει η πιστοληπτική γραμμή (αυστηρή τριμηνιαία εποπτεία, εφαρμογή των προνομοθετημένων μέτρων, περικοπή στις συντάξεις, αύξηση αφορολόγητου, διπλή αύξηση στις αντικειμενικές αξίες κ.λπ) οδηγεί σε νέα σοβαρά προβλήματα την οικονομία.\n«Πήρε ουσιαστικά προληπτική γραμμή χωρίς να πάρει λεφτά», τονίζουν οικονομικοί αναλυτές επισημαίνοντας ότι η κυβέρνηση στο Eurogroup υπέγραψε ένα νέο μνημόνιο διαρκών δεσμεύσεων και μέτρων χωρίς να έχει λάβει και την ανάλογη οικονομική βοήθεια.\nΗ δυσκολία που αντιμετωπίζει το Μαξίμου στο να «επικοινωνήσει» την… τεράστια οικονομική επιτυχία, πέραν των αστειοτήτων με το Ζάππειο, φάνηκε και από το νέο πόλεμο που άνοιξε με τον διοικητή της Τράπεζας της Ελλάδος.\nΚυβερνητικοί αξιωματούχοι «προκάλεσαν» τον Γιάννη Στουρνάρα να βγει και να πάρει θέση για την οικονομία και να μην σιωπά για να απαντήσει ο διοικητής πως ό,τι είναι να πει θα το πει στις 2 Ιουλίου στην έκθεση της ΤτΕ κι ότι η οικονομία δεν είναι παιχνίδι για άσχετους περί τα οικονομικά.\nΑμεσα το Μαξίμου απάντησε λέγοντας ότι «δεν έχει καμιά σημασία τι λέει ο διοικητής αφού για το Eurogroup τοποθετήθηκαν ξένες κυβερνήσεις, αναλυτές και ο παγκόσμιος τύπος. Ας κάνει τουλάχιστον τη χάρη στον εαυτό του να μην εκτίθεται. Ούτως ή άλλως, ό,τι και αν πει δεν έχει απολύτως καμία σημασία.\nΌπως δεν είχε καμία σημασία η πρόταση που έκανε για πιστοληπτική γραμμή, προκειμένου να δικαιώσει τον εαυτό του και την κυβέρνηση Σαμαρά – Βενιζέλου που υπηρέτησε».\n«Ξέχασε» τις αναλύσεις\nΩστόσο, το Μαξίμου και ο γνωστός… συντάκτης των ανακοινώσεών του, δεν περιέλαβε στις αναλύσεις για την οικονομία και μια σειρά από τελευταίες τοποθετήσεις που έγιναν και αποδεικνύουν ότι η κρίση στην Ελλάδα δεν πέρασε κι ότι η συμφωνία του Λουξεμβούργου κάθε άλλο παρά για πανηγυρισμούς είναι.\n«Η Ελλάδα αντάλλαξε την κόλαση της διάσωσης για το αιώνιο καθαρτήριο» αναφέρει το ειδησεογραφικό πρακτορείο Reuters στην ανάλυσή του σχετικά με την απόφαση που έλαβε το Eurogroup για το ελληνικό χρέος.\nΌπως τονίζει, οκτώ χρόνια μετά από την πρώτη οικονομική βοήθεια που έλαβε, η Αθήνα μπορεί επιτέλους να υποστηρίξει τον εαυτό της, με τη βοήθεια επιπλέον κεφαλαίων από την Ευρωζώνη και της ελάφρυνσης χρέους. Αλλά θα πρέπει να έχει έναν σφιχτό προϋπολογισμό για δεκαετίες, ενώ θα παραμένουν οι αμφιβολίες για τη βιωσιμότητα του χρέους της.\nΣύμφωνα με το άρθρο, η συμφωνία «εξυπηρετεί» τόσο τους ευρωπαίους πιστωτές όσο και τον έλληνα πρωθυπουργό Αλέξη Τσίπρα, καθώς καμία από τις δύο πλευρές δεν ήθελε έξοδο από τα προγράμματα στήριξης με προληπτική γραμμή. Οι χώρες της Ευρωζώνης αντιτάχθηκαν στην ιδέα χορήγησης μεγαλύτερης πίστωσης στην Ελλάδα, ενώ ο Αλέξης Τσίπρας είχε ως στόχο να ισχυριστεί ότι η χώρα έχει απελευθερωθεί από τη λιτότητα.\nΗ συμφωνία θα επιτρέψει στην Ελλάδα να επιβιώσει χωρίς περαιτέρω οικονομική βοήθεια, τουλάχιστον για μια δεκαετία. Αλλά η junk πιστοληπτική αξιολόγηση της χώρας και η απουσία μιας στήριξης, σημαίνει ότι τα κρατικά ομόλογα δεν θα είναι επιλέξιμα ως collateral για τα δάνεια της ΕΚΤ, άρα οι τράπεζες θα πρέπει να βρουν άλλες, πιο ακριβές πηγές χρηματοδότησης.\nΕπιπλέον, η κυβέρνηση θα πρέπει να υλοποιήσει την υπόσχεσή της για διατήρηση ενός πρωτογενούς δημοσιονομικού πλεονάσματος άνω του 3,5% του ΑΕΠ –τρεις φορές το μέσο όρο της ευρωζώνης- μέχρι το 2022, και 2,2% έως το 2060. Επιπλέον, η ανεργία της Ελλάδας στο 20% είναι υπερδιπλάσια από ό,τι είναι στην υπόλοιπη Ευρωζώνη.\nΤα μεγαλύτερα γερμανικά ΜΜΕ αναφέρουν:\nSüddeutsche Zeitung: «Φυσικά κανείς δεν μπορεί να προβλέψει κάτι τέτοιο, ούτε και αν η Ελλάδα θα ανταποκριθεί στους στόχους που καλείται να εκπληρώσει. Είναι ένα δύσβατο μονοπάτι, το οποίο οι άλλοι θα εποπτεύουν και θα αξιολογούν ανά τρίμηνο».\nΑκόμη πιο απαισιόδοξη στις προβλέψεις της η εφημερίδα Stuttgarter Zeitung:\n«Αν η Ελλάδα έχει όντως αλλάξει, παραμένει άγνωστο. Αν μη τι άλλο οι οικονομικοί δείκτες εμπνέουν αισιοδοξία. Αλλά το μεγάλο ερώτημα είναι κατά πόσον η ανάκαμψη είναι διατηρήσιμη. Χωρίς κούρεμα χρέους η Ελλάδα μάλλον δεν πρόκειται να σταθεί και πάλι στα πόδια της. Είναι θέμα χρόνου να το συνειδητοποιήσουν αυτό επιτέλους τα κράτη-μέλη της ευρωζώνης».\nΣκωπτική διάθεση αποπνέει το σχόλιο στην ηλεκτρονική έκδοση του περιοδικού Der Spiegel.\n«Τελείωσε η κρίση; Για πες το αυτό στους Ελληνες…» είναι ο χαρακτηριστικός τίτλος. Οπως αναφέρεται στο σχόλιο «οι Ελληνες έχουν κάθε λόγο να είναι δύσπιστοι. Οχι μόνο γιατί έχουν ήδη ακούσει άπειρες φορές να προαναγγέλλεται το τέλος της κρίσης. Αλλά κυρίως γιατί τα θολά οφέλη της συμφωνίας στο Γιούρογκρουπ έρχονται σε αντίθεση με τη βεβαιότητα ότι θα υποστούν και πάλι οδυνηρές περικοπές στο τέλος του χρόνου. ‘Ποιά συνάντηση του Γιούρογκρουπ;’ με ρώτησε ένας αξιωματικός εν αποστρατεία, ηλικίας 76 ετών. ‘Η μοναδική μου έγνοια είναι σήμερα, όπως ήταν και χθες, να μαζέψω τα χρήματα που χρειάζομαι για την κηδεία μου’. Οι συντάξεις στην Ελλάδα έχουν ήδη περικοπεί κατά 60% και θα περικοπούν εκ νέου το 2019» σημειώνει ο αρθρογράφος.\nΗ εφημερίδα Die Welt τονίζει:\n«Με την παρ΄ ολίγον χρεοκοπία της η Ελλάδα έφερε στο φως τις μεγάλες κατασκευαστικές ατέλειες της ευρωζώνης. Με τη συνεχή αντίσταση που προέβαλε και την κρίση διαρκείας που επακολούθησε δίχασε και πολιτικά την ευρωζώνη. Όπως και την ομοσπονδιακή κυβέρνηση, η οποία προβαλλόταν ως φανατικός υποστηρικτής της λιτότητας, αλλά ο κύριος λόγος για τον οποίον βασάνιζε τους Έλληνες ήταν ότι ήθελε να υποδείξει στους Ιταλούς τί θα τους περίμενε στη δική τους περίπτωση. Μετά από όλα αυτά τα επίπονα χρόνια το πιο αποφασιστικό ερώτημα για την Ελλάδα είναι: Αυτό ήταν, τελείωσε; Μπορεί η χώρα να σταθεί και πάλι στα πόδια της ή μήπως σε τρία, τέσσερα, δέκα χρόνια θα παρακαλάει και πάλι στις Βρυξέλλες για βοήθεια; Η απάντηση είναι ψυχοφθόρα: Δεν ξέρουμε…».\nΑναβολή του κουρέματος\nH FAZ τονίζει ότι το χρέος παραμένει δυσθεώρητο και το αναπόφευκτο «κούρεμα» αναβλήθηκε για άλλη μία φορά για το μέλλον και προσθέτει πως αυτός είναι ο βασικός λόγος, που το ΔΝΤ δεν επιθυμούσε να συμμετάσχει στο ελληνικό πρόγραμμα.\nΗ Ευρωομάδα, εξακολουθεί να παραβλέπει την ισχυρή πιθανότητα ένα μεγαλύτερο μέρος των δανείων προς την Ελλάδα να μην επιστραφεί ποτέ.\nΚατά κάποιο τρόπο, το Eurogroup, έλαβε μία απόφαση τα ξημερώματα της Παρασκευής , ώστε να απομακρυνθεί από το τραπέζι η ελληνική υπόθεση, οι λεπτομέρειες για την ελάφρυνση του χρέους, φαινόταν να μην έχουν καμία σημασία για τους υπουργούς Οικονομικών της Ευρωζώνης, παρά τις επιμέρους αντιρρήσεις και τον δραματικό, όπως φαινόταν αρχικά, χαρακτήρα της συνεδρίασης.\nΣτην πραγματικότητα, αναφέρει η FAZ, μένουν πολλά ακόμη να γίνουν, για να ξεπεραστεί η ελληνική κρίση.\nΤο περιεχόμενο της συμφωνίας του Λουξεμβούργου είναι τόσο συγκεχυμένο που είναι δύσκολο να εξηγηθεί.\nΗ ποσοτικοποίησή της και ο υπολογισμός της ελάφρυνσης του χρέους είναι πρακτικά αδύνατη ενώ οι ριζικές αποφάσεις για το ελληνικό χρέος παραπέμπονται στο μέλλον, υπογραμμίζει η εφημερίδα της Φρανκφούρτης.\nΠέσαμε στην παγίδα\nΟ καθηγητής Π. Λιαργκόβας, πρώην επικεφαλής του Γραφείου Προϋπολογισμού της Βουλής ανέφερε το πρωί:\n«Η ελληνική κυβέρνηση έπεσε στην παγίδα να πετύχει υψηλότερα των στόχων πρωτογενή πλεονάσματα. Αυτό ήταν λάθος. Ο Σόιμπλε είχε ζητήσει 2 δισεκ. ευρώ πρωτογενές πλεόνασμα, και συγκεντρώσαμε περίπου 7 δισεκ. αυτό ήταν η παγίδα… Πέσαμε στην παγίδα» ανέφερε, στη σκιά της συμφωνίας της 21ης Ιουνίου.\n«Δώσαμε ένα χαρτί στους Γερμανούς, στον Σόιμπλε, ο οποίος από τότε άλλαξε στάση και προσανατολίστηκε στα υψηλά πρωτογενή πλεονάσματα, λέγοντας ότι ‘’αφού τα καταφέρνετε συνεχίστε με αυτό το ρυθμό’’ άρα με τη λιτότητα» εξήγησε ο κ. Λιαργκόβας. Υπενθυμίζεται ότι η κυβέρνηση πανηγύριζε για τα σαφώς υψηλότερα των στόχων πρωτογενή πλεονάσματα.\nΤο Eurogroup δεν έφερε ριζική λύση για την ελάφρυνση του χρέους. Θα υπάρξει λιτότητα με συνεχή επιτήρηση της ελληνικής οικονομίας έως το 2060 σχολίασε ακόμα ο οικονομολόγος.\n«Δεν υπήρξε οριστική ριζική λύση του χρέους, το χρέος δεν απομειώθηκε, ρυθμίστηκε. Κλωτσήσαμε το τενεκεδάκι να πάει λίγο πιο κάτω και βλέπουμε… Πρόκειται για νίκη των Γερμανών» σχολίασε ο κ. Λιαργκόβας.\nΟ εκπρόσωπος της κοινοβουλευτικής ομάδας της Ένωσης για θέματα δημοσίων οικονομικών, Έκχαρντ Ρέμπεργκ δήλωσε: «Για τη Γερμανία έχει αποφασιστική σημασία το εξής: διαγραφή χρέους ή κούρεμα χρέους για την Ελλάδα δεν πρόκειται να υπάρξει». Ο ίδιος θεωρεί επίσης σωστό, μετά την ολοκλήρωση του προγράμματος, να εξακολουθήσουν να ισχύουν όροι για την Ελλάδα. Έτσι θα διασφαλιστεί, υποστηρίζει, ότι η Ελλάδα θα παραμείνει σε μεταρρυθμιστική πορεία.\nΤρεις οικονομολόγοι στα «Νέα»\nΑκόμη πιο δηκτικοί για το Eurogroup είναι τρεις οικονομολόγοι που μίλησαν στα Νέα Σαββατοκύριακο:\nΑνεπαρκείς για τη βιωσιμότητα του χρέους χαρακτηρίζει ο οικονομολόγος του έγκυρου think tank Bruegel Ζολτ Νταρβάς τις αποφάσεις που έλαβε το Eurogroup για την ελάφρυνση του ελληνικού χρέους και προβλέπουν 10ετή επέκταση των ωριμάσεων των δανείων ύψους περίπου 130 δισ. του EFSF και 10ετή αναβολή της καταβολής των τόκων. Μάλιστα, θεωρεί ότι οι αγορές μπορεί να αντιδράσουν νευρικά, στην περίπτωση που η ανάπτυξη στην Ελλάδα επιβραδυνθεί, σε τέτοιο βαθμό που να αναγκαστεί η χώρα να επιστρέψει σε νέο Μνημόνιο.\nΠαράλληλα, δύο έτεροι οικονομολόγοι, ο διευθυντής του ευρωπαϊκού ινστιτούτου CEPS Ντάνιελ Γκρος και ο Φρίντριχ Χέινεμαν, επικεφαλής του τμήματος δημόσιων οικονομικών στο φημισμένο γερμανικό κέντρο έρευνας ZEW, επιδεικνύουν έλλειψη εμπιστοσύνης προς την ελληνική κυβέρνηση και προειδοποιούν για το ενδεχόμενο προεκλογικών παροχών και μη τήρησης των δεσμεύσεων. Επιπλέον, ο Χέινεμαν θεωρεί ότι η μη πλήρης συμμετοχή του ΔΝΤ στο ελληνικό πρόγραμμα «αντιπροσωπεύει ένα πολύ ασθενέστερο αξιόπιστο πλαίσιο δεσμεύσεων» στην μεταπρογραμματική περίοδο.\nΟ Νταρβάς προειδοποιεί ότι «οι αποφάσεις δεν θα είναι αρκετές για την αποκατάσταση της βιωσιμότητας του δημόσιου χρέους», παρότι τις χαρακτηρίζει «χρήσιμες», όπως άλλωστε και τις μεταπρογραμματικές δεσμεύσεις. Οπως επεξηγεί ο οικονομολόγος του Bruegel, που εδρεύει στις Βρυξέλλες, «η απόφαση αναβάλλει την αποπληρωμή των δανείων του EFSF, αλλά η Ελλάδα θα πρέπει να δανειστεί πολύ τα επόμενα χρόνια για να εξοφλήσει το πρώτο δάνειο στήριξης, το ΔΝΤ, την ΕΚΤ και ιδιωτικό χρέος που λήγει». Επίσης, επισημαίνει ότι «οι μεταπρογραμματικές δεσμεύσεις δεν είναι τόσο ισχυρές καθώς αυτές συνδέονται μόνο με την επιστροφή των κερδών της ΕΚΤ και την κατάργηση του αυξητικού περιθωρίου επιτοκίου». Θεωρεί, μάλιστα, ότι η ελληνική κυβέρνηση, καθότι τα ποσά που αντιστοιχούν στα μέτρα αυτά είναι μόλις μερικά δισεκατομμύρια ευρώ, «θα μπορούσε να τα θυσιάσει για να ανακτήσει πολιτική αυτονομία».\nΟ Φρίντριχ Χέινεμαν του ZEW εκτιμά ότι «η αναβολή των αποπληρωμών μέχρι το 2033 μαζί με τα χαμηλά επιτόκια του ESM συνεπάγεται χαμηλά βάρη για την εξυπηρέτηση του χρέους για τουλάχιστον 15 έτη». Ομως, σημειώνει, «η αποχώρηση του ΔΝΤ από την τελική δόση του προγράμματος αντιπροσωπεύει ένα πολύ ασθενέστερο αξιόπιστο πλαίσιο δεσμεύσεων», εξέλιξη, που αποτελεί, κατά τον γερμανό οικονομολόγο «ευκαιρία, αλλά και κίνδυνο» για την Ελλάδα. Για περίπου μια δεκαετία υπάρχουν αρκετά περιθώρια για την υλοποίηση μεταρρυθμίσεων για την προώθηση του αναπτυξιακού δυναμικού της χώρας, υποστηρίζει ο Χέινεμαν, όμως, «υπάρχει ο κίνδυνος να γίνει κατάχρηση του νέου περιθωρίου ελιγμών και επιστροφή στις παλαιότερες συνήθειες των δαπανηρών προεκλογικών εκστρατειών και υποσχέσεων».\nΚατά τον επικεφαλής του CEPS Ντάνιελ Γκρος οι αποφάσεις του Eurogroup αποτελούν «ένα σημαντικό βήμα», αλλά εμμέσως πλην σαφώς υποστηρίζει ότι η απόφαση είναι ανεπαρκής, καθώς θεωρεί ότι θα μπορούσε να χαρακτηριστεί «σημαντική αναδιάρθρωση του ελληνικού χρέους» στην περίπτωση που οι ιδιωτικοί πιστωτές είχαν συμφωνήσει με τους όρους αυτούς. «Το ταμπού της αποφυγής ονομαστικής μείωσης του χρέους δεν έσπασε» επισημαίνει ο γερμανός οικονομολόγος.\nΑλλάζει ώρα το κεντρικό δελτίο ειδήσεων του Open - Από τη Δευτέρα 6 Ιουλίου, το κεντρικό δελτίο Ειδήσεων του OPEN, αλλάζει ώρα. Μαθαίνουμε όλες τις εξελίξεις πρώτα στο Open News, καθημερινά στις 19:00. Η έ...


Μπακογιάννη μετανάστες: "Να τους προτείνουμε να γίνουν εργάτες γης" | Alphafreepress.gr\nalphafreepress.gr / ΠΟΛΙΤΙΚΗ / Μπακογιάννη μετανάστες: “Να τους προτείνουμε να γίνουν εργάτες γης”\nΜπακογιάννη μετανάστες: “Να τους προτείνουμε να γίνουν εργάτες γης”\nΜπακογιάννη μετανάστες: Σχολιάζοντας τις αντιδράσεις σε τοπικές κοινωνίες για το μεταναστευτικό, σημείωσε ότι η κοινωνία είναι, μέχρι ενός σημείου, δικαιολογημένη.\nΜπακογιάννη μετανάστες: Πρόταση για το μεταναστευτικό και την αποσυμφόρηση των νησιών του Αιγαίου κατέθεσε η βουλευτής της ΝΔ, Ντόρα Μπακογιάννη. Μιλώντας στον ΣΚΑΪ η κ. Μπακογιάννη σημείωσε ότι η Ελλάδα χρειάζεται εργάτες γης και σημείωσε ότι κάποιες από αυτές τις ανάγκες μπορούν να καλυφθούν από πρόσφυγες και μετανάστες που βρίσκονται σε Κέντρα Υποδοχής στα νησιά. «Υπάρχει μία διαδικασία στην Ελλάδα για τους εργάτες γης. Καλείς εργάτες γης για συγκεκριμένο χρονικό διάστημα. Αυτή η διαδικασία σου επιτρέπει να δώσει προσωρινές άδειες παραμονής. Έχουν δουλειά και στέγη. Η πρότασή μου είναι να πάμε συγκεκριμένα στη Μόρια και να πούμε “ποιος θέλει να γίνει εργάτης γης ρε παιδιά;”. Είμαι περίεργη να δω ποιοι θα ανταποκριθούν. Ή έχουν μπει σε μια λογική ιδρυματοποίησης; Υπάρχουν υπουργοί που το κουβεντιάσαμε και νομίζουν ότι αυτό το πράγμα μπορεί να περπατήσει, θα το δοκιμάσουμε κι αυτό. Εργάτες γης χρειάζεται η ελληνική ύπαιθρος», τόνισε η Ντόρα Μπακογιάννη.


Οδηγός χιονοδρομικού για Lofer, χάρτης περιοχής και διαμονή για Lofer.\nΧιονίζει σε Lofer ;Ευχαριστούμε!\nΟδηγός για το χιονοδρομικό Lofer\nPhoto Credit: Ingrid Herbst\nLofer Resort Guide\nThe Lofer resort summary is: Lofer has 9 lifts within its terrain that is suitable for beginner and intermediate levels, including terrain park enthusiasts. Find location, trail maps and piste maps covering the mountains 1030m of vertical range and surrounding area.\nΑναβατήρες στο Lofer:\nΔικαιώματα φωτογραφίας: Roger Cooper\nΕπίσκεψη στο Lofer\nΧρήσιμες πληροφορίες για το κέντρο που θα σας βοηθήσουν να προγραμματίσετε το ταξίδι σας στο Lofer\n+43 6588 845050\nΠαροχές στο Lofer\nΗ έκταση στο Lofer περιλαμβάνει::\nΠώς είναι στο χιονοδρομικό κέντρο Lofer;\nΤελευταίες φωτογραφίες από το κέντρο Lofer Δείτε όλες τις φωτογραφίες στη σελίδα συλλογής φωτογραφιών του κέντρου Lofer\nΔικαιώματα φωτογραφίας: Ingrid Herbst\nΕξερευνήστε τον χάρτη τοποθεσίας του Lofer\nΔιαδραστικός χάρτης μονοπατιών και πίστας Lofer. Προβάλετε την πίστα και τα μονοπάτια, καθώς και τα γύρω εδάφη και ορεινά περιγράμματα για δράση στην εξοχή. Βρείτε και συγκρίνετε κοντινά θέρετρα με κλικ στους δείκτες θέρετρου.\nΠοιος είναι ο μήνας με το περισσότερο χιόνι στο κέντρο Lofer;\nΗ πιο χιονισμένη εβδομάδα στο Lofer είναι η 3 εβδομάδα του Ιανουάριος. Υπάρχουν συνήθως 3.5 χιονώδεις ημέρες κατά τη διάρκεια αυτής της εβδομάδας με 34 cm χιονόπτωσης. Δείτε τα παρακάτω γραφήματα του Ιστορικού χιονόπτωσης στο Lofer.\nΠώς είναι το χιόνι τώρα στο Lofer?\nΣύνοψη των συνθηκών χιονιού που ισχύουν αυτήν τη στιγμή στο Lofer. Βρείτε περισσότερες πληροφορίες στο Lofer σελίδα αναλυτικού δελτίου χιονόπτωσης.\nΒάθος χιονιού στο Lofer:: Ανανεώθηκε στις 20 January 2022\nΚριτικές επισκεπτών για Lofer\nΣυνολικά: 4.1 Βασισμένο σε 3 ψήφους και 5 κριτικές\nΟ/η Ian unsworth από United Kingdom γράφει:\nΔιάβασε 4 κριτικές για Lofer η υπέβαλλε τη δική σου\nΧιονοδρομικά κέντρα κοντά στο Lofer\nΑνακαλύψτε χιονοδρομικά κέντρα κοντά στο Lofer. Κάντε κλικ παρακάτω για να δείτε οδηγούς για χιονοδρομικά κέντρα.\nΤελευταία χιονόπτωση: 6 cm Tue 18 Jan\nΤελευταία χιονόπτωση: 4 cm Tue 18 Jan


«Ηταν μη ρεαλιστικό να πιστεύουμε ότι ο ΣΥΡΙΖΑ θα άλλαζε την Ευρώπη» | Η Εφημερίδα των Συντακτών\nΗ συντονίστρια του αριστερού δικτύου «Transform! Europe» Μπάρμπαρα Στάινερ\nΕΝΤΥΠΗ ΕΚΔΟΣΗ 03.03.2019, 12:00\nΣυντονίστρια του αριστερού δικτύου «Transform! Europe»* η Μπ. Στάινερ μιλά στην «Εφ.Συν.» για τις επικείμενες ευρωεκλογές, τη διακυβέρνηση του ΣΥΡΙΖΑ, τους ευρωπαϊκούς συσχετισμούς δύναμης, αλλά και για τις αυταπάτες της ευρωπαϊκής Αριστεράς σε σχέση με τη δυνατότητα του ΣΥΡΙΖΑ να τους αλλάξει.\n● Τρεις μήνες πριν από τις ευρωεκλογές, ποιο πιστεύετε ότι θα είναι το δίλημμα για τους πολίτες;\nΞέρουμε ότι οι ευρωεκλογές δεν είναι πρώτης γραμμής εκλογική αναμέτρηση, αλλά δεύτερου βαθμού εκλογές, όπως λέγονται. Λίγοι ενδιαφέρονται για το Ευρωπαϊκό Κοινοβούλιο. Οι περισσότεροι θα ψηφίσουν σύμφωνα με εθνικές πολιτικές επιλογές.\nΣε πολλές χώρες μάλιστα συμπίπτουν με άλλες εκλογές, όπως στην Ελλάδα που έχετε και τις δημοτικές. Το ίδιο και στην Ισπανία, όπου πάνε και για πρόωρες εθνικές εκλογές. Στο Βέλγιο έχουν επίσης δημοτικές εκλογές και εθνικές εκλογές ταυτόχρονα. Το φθινόπωρο έχουμε εθνικές εκλογές στην Πορτογαλία κ.λπ. Αρα οι ευρωεκλογές θα είναι μάλλον σε δεύτερη μοίρα.\n● Παρ’ όλα αυτά...\nΝαι, παρ’ όλα αυτά θα δούμε μια άνοδο της Ακροδεξιάς, η οποία θα ενισχυθεί και θα κερδίσει πολλές νέες έδρες στο Κοινοβούλιο. Θα έχουμε μια διεθνή των εθνικιστών, η οποία θα βγει ενισχυμένη από αυτές τις εκλογές.\nΟι αυταρχικές νεοφιλελεύθερες πολιτικές ενισχύουν την Ακροδεξιά\n● Και ποια είναι η εξήγησή σας γι’ αυτήν την άνοδο της Ακροδεξιάς;\nΕχει να κάνει με τις κοινωνικο-οικονομικές πολιτικές των παραδοσιακών κομμάτων: με τις πολιτικές λιτότητας και με τις αυταρχικές νεοφιλελεύθερες πολιτικές αντιμετώπισης της κρίσης, κάτι που ρίχνει νερό στον μύλο της Ακροδεξιάς. Ετσι έχουμε την εικόνα η Ακροδεξιά και η νεοφιλελεύθερη Δεξιά να είναι οι δύο όψεις του ίδιου νομίσματος. Ευθύνεται η νεοφιλελεύθερη προσπάθεια να περιοριστεί το κοινωνικό κράτος, να καταργηθεί το κράτος πρόνοιας και να επωφεληθεί απ’ αυτά το κεφάλαιο.\nΚαι αυτό στο οποίο δεν έχουμε δώσει αρκετή έμφαση είναι η στροφή των παραδοσιακών κομμάτων-μελών του Λαϊκού Κόμματος και της Σοσιαλδημοκρατίας προς τα δεξιά. Αυτό αφορά και τα ανθρώπινα δικαιώματα και τα παραδοσιακά φιλελεύθερα δικαιώματα, όπως για παράδειγμα η μεταναστευτική πολιτική και η δημιουργία μιας Ευρώπης-φρούριο, η οποία προστατεύεται από τους πρόσφυγες και τους αντιμετωπίζει σαν κίνδυνο. Τα παραδοσιακά κόμματα κρύβονται πίσω απ’ αυτό το αφήγημα, το οποίο ενισχύει την Ακροδεξιά.\nΟι πολίτες είναι πιο πιθανό να ψηφίσουν για το πρωτότυπο, δηλαδή την Ακροδεξιά. Μια άλλη πλευρά είναι ότι η Ακροδεξιά αναδεικνύει κάτι που έχει και ο νεοφιλελευθερισμός, δηλαδή μια σκληρότητα: εάν υποφέρεις εσύ, ίσως αυτό είναι μια ευκαιρία για μένα. Αυτό λειτουργεί σε ψυχολογικό επίπεδο σε μια κοινωνία στην οποία ο καθένας νοιάζεται μόνο για τον εαυτό του.\n● Με λίγες εξαιρέσεις, στις οποίες περιλαμβάνεται και η Ελλάδα, η Αριστερά βρίσκεται σε υποχώρηση και με ένα μεγάλο έλλειμμα στο οραματικό πεδίο. Πού το αποδίδετε αυτό;\nΝομίζω ότι σε πολλές περιπτώσεις η Αριστερά στερείται βιώσιμων εναλλακτικών, στερείται δηλαδή ένα όραμα για το πώς θα έπρεπε να είναι η κοινωνία. Στερείται μια ουτοπία και ένα όραμα που θα ήταν ελκυστικά για τους ανθρώπους. Νομίζω ότι από τη μια η Αριστερά προσπαθεί να αναλάβει ό,τι έχει απομείνει από τη σοσιαλδημοκρατία και να υπερασπιστεί τα απομεινάρια του κοινωνικού κράτους, αλλά από την άλλη χάνει στο θέμα των προοπτικών. Ετσι, από τη μια είναι δική μας ευθύνη, από την άλλη όμως δεν μπορεί να υποτιμάμε ότι πολλές φορές έγινε προσπάθεια για μια επανεκκίνηση. Πολλές φορές δεν έχουμε τη γνώση, τα εργαλεία και τους πόρους.\nΕχουμε απέναντί μας το κεφάλαιο και τα νεοφιλελεύθερα ΜΜΕ και βρισκόμαστε σε μια εποχή κρίσης. Ταυτόχρονα παραδοσιακές οργανώσεις, όπως τα συνδικάτα, δεν λειτουργούν πια.\nΟλες οι συνθήκες είναι ενάντια στην Αριστερά, ενώ ακόμα δεν έχουν διαμορφωθεί οι νέοι τρόποι οργάνωσης. Υπάρχουν βέβαια πολλές νέες και ενδιαφέρουσες εμπειρίες στην αλληλέγγυα οικονομία, στο θέμα των κοινών και της συμμετοχικής δημοκρατίας, πέρα από τις μορφές των παλιών κομμάτων. Ωστόσο δεν έχουμε βρει ακόμα κάποιον οραματικό τρόπο για το πώς πρέπει να οργανωθεί η Αριστερά.\nΣε τέτοιους ατομικιστικούς καιρούς πρέπει να έρθουμε κοντά και να οργανωθούμε συλλογικά για την αλλαγή. Πολλοί άνθρωποι όμως πιστεύουν ότι δεν είναι κυρίως το κόμμα που μπορεί να προσφέρει πλέον κάτι τέτοιο. Ετσι πρέπει να βρεθούν και νέοι τρόποι.\n● Ο ΣΥΡΙΖΑ επικεντρώνεται πολιτικά και εκλογικά στον πολιτικό χώρο της σοσιαλδημοκρατίας. Ωστόσο, η διεθνής εμπειρία μέχρι σήμερα δείχνει πως αυτή η συνεργασία είχε κόστος κυρίως για την Αριστερά. Ποια είναι η γνώμη σας;\nΕννοείτε έναν συνασπισμό με τη σοσιαλδημοκρατία;\n● Ναι, ακριβώς.\nΥπάρχει κάτι τέτοιο στην Πορτογαλία, για παράδειγμα, με το Μπλόκο, ενώ το Κομμουνιστικό Κόμμα στηρίζει την κυβέρνηση μειοψηφίας. Φέρνουν τα θέματα επί τάπητος και διαμορφώνουν την ατζέντα και ο κόσμος τούς στηρίζει. Στηρίζει και το σοσιαλιστικό κυβερνών κόμμα. Το είδαμε αυτό και στη Φινλανδία και σε άλλες περιπτώσεις.\nΟμως και αλλού όπου μικρά αριστερά κόμματα υποστήριξαν το σοσιαλιστικό κόμμα δεν αποκόμισαν κέρδη. Ωστόσο έχει ενδιαφέρον η περίπτωση της Τσεχίας, όπου το παραδοσιακό Κομμουνιστικό Κόμμα –το μόνο αυτού του μεγέθους στην Κεντρική Ευρώπη– σήμερα έφτασε να στηρίζει έναν ολιγάρχη. Για να είμαι ειλικρινής, πιστεύω ότι είναι ένα δίλημμα αυτό που θέτετε.\n● Αυτό το δίλημμα αντιμετώπισε και αντιμετωπίζει και ο ΣΥΡΙΖΑ, αφού έχει απαλλαγεί από τους ΑΝ.ΕΛΛ. Με ποιον να συνεργαστεί. Ετσι καταφεύγει σε πρόσωπα προερχόμενα από το ΠΑΣΟΚ και την παλιά σοσιαλδημοκρατία.\nΦυσικά δεν θα ήθελα να είμαι στη θέση του Τσίπρα. Είναι εύκολο για διάφορους να αποκαλούν τον Τσίπρα ή τον ΣΥΡΙΖΑ προδότες. Το βρίσκω αηδιαστικό.\nΟ ΣΥΡΙΖΑ βρέθηκε σε πολύ δύσκολη θέση το 2015. Θα έπρεπε να κερδίσει πράγματα για όλη την ευρωπαϊκή Αριστερά. Ειδικά τον Ιούλιο, η αλληλεγγύη προς αυτόν ήταν μικρή. Σε μια νύχτα αναγκάστηκε να αλλάξει όλη του την προσέγγιση. Διατηρώ ακόμα μια συναισθηματική στάση γι’ αυτό.\nΝομίζω ότι [στην Αριστερά] κάναμε πολλά λάθη πιστεύοντας ότι μια μικρή χώρα όπως η Ελλάδα και η κυβέρνησή της, πολεμώντας απέναντι στους υπόλοιπους 27, θα μπορούσε να αλλάξει τους κανόνες του παιχνιδιού. Δεν ξέρω πραγματικά τι σκεφτόμασταν. Ηταν όντως μη ρεαλιστικό.\nΚαι τώρα υπάρχει ένα τεράστιο δίλημμα: να επαναφέρουμε τις συλλογικές διαπραγματεύσεις ή μια μικρή έστω βελτίωση του κατώτατου μισθού. Φυσικά όλα αυτά είναι μόνο μικρά βήματα και δεν αποτελούν επανάσταση.\nΥπάρχουν όμως τόσοι διανοούμενοι και εξαιρετικοί πολιτικοί στον ΣΥΡΙΖΑ, οι οποίοι μπορούν να τα κάνουν και τα δύο: να έχουν μια ρεαλιστική πολιτική υπερασπίζοντας τις κοινωνικές πολιτικές και ταυτοχρόνως να ακολουθούν και αντικαπιταλιστικά βήματα.\nΕίναι μια αντίφαση που πρέπει να αντιμετωπίσουμε. Φυσικά δεν είναι κάτι εύκολο. Διαφορετικά, θα φτάσεις να αναρωτιέσαι για το νόημα του κοινοβουλευτισμού σήμερα, σε μια καπιταλιστική και ατομικιστική κοινωνία.\n● Ο Τσίπρας έχει παραδεχτεί τις αυταπάτες του για το πώς μπορεί να αλλάξει η Ευρώπη. Ομως τεράστιες αυταπάτες για τον ΣΥΡΙΖΑ φαίνεται ότι είχαν από την πλευρά τους και οι άλλες αριστερές δυνάμεις στην Ευρώπη. Θεωρούσαν ότι μπορεί να αλλάξει το ευρωπαϊκό παιχνίδι.\nΟ ΣΥΡΙΖΑ είχε την εχθρότητα της κυρίαρχης τάξης περισσότερο από κάθε άλλη κυβέρνηση, ας πούμε σοσιαλδημοκρατική. Επρεπε να φανεί ότι μια αριστερή κυβέρνηση δεν μπορεί να πετύχει. Ομως τα πήγε καλά από το 2015 μέχρι σήμερα.\n*Το «Transform! Europe» είναι ένα δίκτυο που αποτελείται από 34 ευρωπαϊκές οργανώσεις σε 22 χώρες και δραστηριοποιείται στους τομείς της πολιτικής επιμόρφωσης και της κριτικής επιστημονικής ανάλυσης. Είναι αναγνωρισμένο πολιτικό ίδρυμα που αντιστοιχεί στο Κόμμα της Ευρωπαϊκής Αριστεράς.\nΣΥΝΕΝΤΕΥΞΕΙΣ 26.01.2019, 14:49\n«Ο ΣΥΡΙΖΑ είναι ένα σοσιαλδημοκρατικό κόμμα, με εξυπηρετήσεις στον νεοφιλελευθερισμό»\nΚαθηγητής Πολιτικής Επιστήμης ο Φιλίπ Μαρλιέρ αναλύει στην «Εφ.Συν.» τους κινδύνους από την προσπάθεια της Αριστεράς να διεισδύσει σε πολιτικούς χώρους της Δεξιάς και της Ακροδεξιάς (μεταναστευτικό, εθνικά...


Πώς θα επιλέξετε το σωστό bronzer ανάλογα με τον τύπο της επιδερμίδας σας! - Fay's book\nHome / Ομορφιά / Επιδερμίδα / Πώς θα επιλέξετε το σωστό bronzer ανάλογα με τον τύπο της επιδερμίδας σας!\nΤο πλέον καλοκαιρινό προϊόν μακιγιάζ είναι το bronzer. Εκείνο που αναβαθμίζει την επιδερμίδα χαρίζοντας ηλιοκαμένη όψη και έξτρα λάμψη. Οι ειδικοί επιμένουν ότι πρέπει να υπάρχει στο νεσεσέρ όλων σας καθ’ όλη τη διάρκεια του καλοκαιριού και όχι μόνο στις διακοπές σας.\nΓνωρίζετε όμως ποιο είναι το κατάλληλο για τον δικό σας τύπο επιδερμίδας; Αν όχι, εμείς είμαστε εδώ και οι αγαπημένοι μας φίλοι οι make up artists.\nΤο καλύτερο bronzer για επιδερμίδες με ατέλειες: Αν ταλαιπωρείστε από ακμή τότε θα πρέπει να επιλέξετε μια oil free φόρμουλα που αφήνει ματ τελείωμα. Το απλώνετε με ένα μεγάλο , απαλό πινέλο αφού προηγουμένως έχετε καλύψει τις ατέλειες με κονσίλερ.\nShiseido Oil-Free Bronzer Bronzing Powder\nΤο κατάλληλο για τις αφυδατωμένες επιδερμίδες: Ο συγκεκριμένος τύπος συνήθως έχει λεπτές γραμμές, χαλάρωση και θαμπάδα. Αυτό που ταιριάζει στη δική σας περίπτωση είναι ένα ανάλαφρο προϊόν με σατινέ τελείωμα. Παράλληλα πρέπει να προσέξετε την απόχρωση αφού αν επιλέξετε πολύ σκούρα θα βαραίνει την επιδερμίδα και θα τονίζει τις ατέλειες. Οι ειδικοί μάλιστα έχουν για εσάς ένα πολύ έξυπνο τρικ: Απλώστε μικρή ποσότητα στα βλέφαρα και στη συνέχεια εφαρμόστε μια στρώση μάσκαρα. Με αυτό τον τρόπο δημιουργείτε μια ομοιομορφία που κολακεύει.\nΌτι καλύτερο για όσες από εσάς έχουν κουρασμένη όψη: Αυτό που θα χρειαστείτε είναι ένα bronzer σε ρευστή μορφή με βιταμίνη C στη σύνθεση του που χαρίζει τέλεια λάμψη. Καλό είναι να αναμίξετε το bronzer με το φον ντε τεν σας ώστε να χαρίσετε λάμψη σε όλο το πρόσωπο και το ντεκολτέ.\nExtra Tip: Το bronzer δημιουργεί την τέλεια όψη αλλά για να αναδειχθεί θα πρέπει να ταιριάζει απόλυτα με τις αποχρώσεις και τις υφές που θα απλώσετε στο υπόλοιπο πρόσωπο. Το κοραλί και το ροζ σε χείλη μάτια και ζυγωματικά δημιουργούν την τέλεια αντίθεση. Αν χρησιμοποιήσετε προϊόντα σε μορφή πούδρας σκιές και blush πρέπει να έχουν την ίδια υφή. Αν πάλι εφαρμόσετε ρευστή φόρμουλα προτιμήστε τις κρεμώδεις μορφές στα υπόλοιπα.\nH αλογοουρά της Kate Middleton που πρέπει να αντιγράψετε σήμερα κιόλας!


Αγαπητοί γονείς/κηδεμόνες και μέλη του συλλόγου μας,\nΣας καλωσορίζουμε στην νέα σχολική χρονιά που ξεκινά! Ελπίζουμε να περάσατε ένα όμορφο καλοκαίρι γεμάτο ξεχωριστές αναμνήσεις παρά τις όποιες δυσκολίες μπορεί να προέκυψαν από τον COVID-19.\nΗ περσυνή χρονιά έκλεισε με έναν ανορθόδοξο τρόπο λόγω του COVID-19. Η αλήθεια είναι ότι η επαφή με τους μαθητές μας έλλειψε πολύ, αλλά θέλω να πιστεύω ότι παιδιά, γονείς και δάσκαλοι έκαναν τα πάντα ώστε να μην χαθεί η χρονιά. Ένα μεγάλο μπράβο σε όλους σας!\nΤο σχολείο μας είναι έτοιμο να υποδεχθεί παλιούς και νέους μαθητές με την ίδια όρεξη για μάθηση. Την επόμενη εβδομάδα ξεκινούν τα μαθήματα κανονικά, Τετάρτη και Σάββατο. Τις Τετάρτες θα υπάρχουν κάποιοι περιορισμοί σχετικά με τους γονείς και την παρουσία τους στο σχολείο λόγω COVID-19. Για αυτό, όμως, θα ενημερωθείτε με νεότερη επικοινωνία.\nΤο Σάββατο 5 Σεπτεμβρίου θα γίνουν οι εγγραφές του σχολείου από τις 1100πμ ως τις 1300μμ. Επειδή λόγω COVID-19 θα θέλαμε να αποφύγουμε το συνωστισμό αποφασίσαμε τα ακόλουθα:\n1. Οι γονείς των παλαιών μαθητών ακολουθώντας τον σύνδεσμο (εδώ) θα απαντήσουν αν επιθυμούν τα παιδιά τους να εγγραφούν στο σχολείο την σχολική χρονιά 2020-21. Θα πρέπει επίσης να δηλώσουν τον αριθμό των παιδιών που θα γράψουν. Τα στοιχεία των παλαιών μαθητών υπάρχουν στην βάση μας και οι εγγραφές θα είναι προσυμπληρωμένες και έτοιμες προς υπογραφή από τους γονείς την πρώτη μέρα που θα έρθουν τα παιδιά στο σχολείο.\n2. Οι γονείς των νέων μαθητών θα μπορούν να επισκεφθούν το σχολείο μας μεταξύ 11.00πμ και 13.00μμ ώστε να εγγράψουν τα παιδιά τους.\nΠαρακαλούμε να επισκέπτεστε συχνά την νέα ιστοσελίδα του σχολείου μας στη διεύθυνση https://grschoolrotterdam.wixsite.com/elsr η οποία και φιλοδοξεί να γίνει το κέντρο την πληροφόρησης και επικοινωνίας του σχολείου μας.\nΤο ΔΣ του Συλλόγου Γονέων ΤΕΓ Ρότερνταμ


Test KTM EXC 125 “Jonathan Manzi” 2011 - BIKEIT!\nΤετάρτη, 22 Φεβρουαρίου 2012 13:54\nTest KTM EXC 125 “Jonathan Manzi” 2011\nΑν και η κατηγορία E1 διαθέτει περισσότερες τετράχρονες των 250 κυβικών, οι εταιρίες ακόμη συμμετέχουν με δίχρονα, στην προσπάθεια να τα εξελίξουν. To ίδιο κάνει η KTM με την EXC και στην κατηγορία Junior που είναι ελεύθερη για κυβισμό, και δείχνει έτσι σε κάποιες ειδικές, πως ένα 125 είναι ικανό να χτυπήσει τον ανταγωνισμό. Οδηγήσαμε το δίχρονο EXC του Jonathan Manzi και είδαμε πως τα δίχρονα ζουν και βασιλεύουν!\nΌμορφο, καθαρό και γυαλισμένο, το EXC 125 περίμενε να μου αποδείξει ότι τα δίχρονα είναι εδώ και είναι έτοιμα να ανταγωνιστούν τα “θηριώδη” πλέον, τετράχρονα 250, σε κάθε σημείο, τα οποία είναι και ο ουσιαστικός αντίπαλος.\nΠριν ξεκινήσω την δοκιμή κοίταξα προσεκτικά κάθε λεπτομέρεια πάνω στην μικρή μοτοσυκλέτα. Με βάση ένα απλό ΚΤΜ EXC 125 2011, οι μηχανικοί της ομάδας τοποθέτησαν μια σειρά εξαρτήματα από τα power parts της εταιρίας, έβαψαν πορτοκαλί το πλαίσιο, όπως στα μοντέλα 2012, και οπτικά, τοποθέτησαν νέα γραφικά. Άλλαξαν επίσης την σέλα με μία της Sela Dala Valle, κι έτσι διαμόρφωσαν την νέα θέση οδήγησης.\nΣτις αναρτήσεις, τοποθέτησαν το μπροστινό σύστημα Cone Valve διαμέτρου 48mm και πίσω, το αμορτισέρ με την διπλή ρύθμιση συμπίεσης (αργή και γρήγορη), κι έτσι, η δοκιμασμένη συνταγή θα έφερνε αποτελέσματα κάτω από οποιεσδήποτε συνθήκες.\nΣτον τομέα των φρένων συναντάμε την factory σειρά της ιταλικής Brembo που έχει αντικαταστήσει την παραγωγής δαγκάνα, αλλά και έναν δίσκο δίχως τρύπες στο πίσω φρένο, για να μην “στομώνουν” τα τακάκια από την λάσπη. Εκτός από το τελικό εξαγωγής της Akrapovic και τον νέο θάλαμο εξαγωγής, της KTM, επεμβάσεις στον κινητήρα δεν υπάρχουν. Οι μηχανικοί ρύθμισαν απλά το καρμπυρατέρ, ενώ τοποθέτησαν και διαφορετικά reed, για ταχεία απόκριση στο γκάζι. Το EXC 125 είναι ούτως ή άλλως ένα από τα πιο δυνατά enduro της κατηγορίας, και προκειμένου να μην μειωθεί η αξιοπιστία, το άφησαν ως έχει. To αποτέλεσμα είναι μια όμορφη μοτοσυκλέτα έτοιμη να κερδίσει ειδικές διαδρομές και αγώνες στα χέρια ενός καλού και προπονημένου αναβάτη, αποδεικνύοντας για άλλη μια φορά ότι πρόκειται για μια ready to race KTM.\nΑφού έχω εκκινήσει τον δίχρονο κινητήρα πανεύκολα με την μικρή εργονομική μανιβέλα, διαπιστώνω ότι το βάρος της κατασκευής είναι απλά… ανύπαρκτο !!! Είναι η πρώτη ευχάριστη έκπληξη που κανονικά δεν θα έπρεπε να υπάρχει. Βέβαια, όλοι μας έχουμε συνηθίσει να οδηγούμε τετράχρονες μοτοσυκλέτες τόσο στο enduro όσο και στο motocross, και τώρα το δίχρονο 125 φαινόταν πανάλαφρο! Το ζύγισμά του είναι εκπληκτικό, η αίσθηση που σου δίνει όταν βρίσκεσαι όρθιος είναι μοναδική, και νιώθεις ότι μπορείς να κάνεις άλμα ακόμη πιέζοντας τις αναρτήσεις και τραβώντας το προς τα πάνω, όπως ακριβώς σε ένα ποδήλατο!\nΟ ήχος της εξάτμισης είναι εκπληκτικός, μου θύμισε εποχές της δεκαετίας ’90 που το 80% των μοτοσυκλετών στους αγώνες enduro ήταν δίχρονες και οι τετράχρονες αντιλαλούσαν στα βουνά. Τώρα, ούτε οι τετράχρονες αντιλαλούν μιας και καλύπτουν προδιαγραφές, ενώ δίχρονες υπάρχουν ελάχιστες.\nΜπαίνω στην διαδρομή με σκοπό να εξοικειωθώ πρώτα με την 125 και κατόπιν να προσπαθήσω να βρω τις ιδιαιτερότητες, τις αδυναμίες και τα προτερήματα της, δίχως να κινδυνέψω με πτώση (κάτι που δε θέλουν σε καμιά περίπτωση οι ιδιοκτήτες της μοτοσυκλέτας).\nΑφότου έχω συμπληρώσει τρεις κύκλους σε ρυθμό χαμηλό, έχω βολευτεί άνετα πάνω στην λεπτή και ελαφριά ΚΤΜ, στην οποία όλες οι γωνίες τιμονιού, σέλας και μαρσπιέ είναι άριστα μελετημένες και δε θα ενοχλήσουν σχεδόν κανέναν αναβάτη, οποιουδήποτε αναστήματος Αρχίζω και πιέζω σταδιακά την μοτοσυκλέτα κρατώντας το γκριπ του γκαζιού στο τέρμα της διαδρομής του ούτος ώστε να μπορέσω να εκμεταλλευτώ την δύναμη του μοτέρ για να περάσω από τα εμπόδια, τις ανηφόρες και τα δύσκολα σημεία της πίστας.\nΟδηγώντας την μικρή ΚΤΜ διαπιστώνω ότι όπως σε κάθε δίχρονο 125 έτσι και σε αυτό πρέπει να κρατάς τις στροφές του κινητήρα σε πενταψήφια νούμερα για να κινηθείς σβέλτα, μια λάθος σχέση στο μαλακό κιβώτιο ταχυτήτων ή μια λάθος εκτίμηση στο κλείσιμό του γκαζιού έχει αποτέλεσμα να χάσεις πολύτιμο χρόνο.\nΑν και τα παραγωγής 125 KTM έχουν δύναμη από τις χαμηλές στροφές, και οι κινητήρες τους είναι από τους πλέον ελαστικούς και χρηστικούς, στο συγκεκριμένο, η απόδοση έβγαινε ψηλά. Η δύναμή του ήταν συγκεντρωμένη στις ψηλές στροφές, κι έτσι έπρεπε να περιμένω να περάσει η “άχρηστη” καμπύλη απόδοσης, για να αρχίσει το παιχνίδι.\nΓια πας γρήγορα με αυτή την 125, πρέπει να αφοσιωθείς στην οδήγηση, να συγκεντρωθείς, και να έχεις τον απόλυτο έλεγχο τόσο στην καμπύλη της απόδοσης, όσο και στο τερέν που βρίσκεσαι. Η EXC 125 δεν συγχωρεί λάθη, και θα πρέπει να τονίσουμε όμως την άριστη συμπεριφορά της, όσο αυξάνονται τα χιλιόμετρα, και πιέζονται οι αναρτήσεις. Είναι μεν ελαφριά και ευέλικτη, δυνατή στις ψηλές στροφές, ξεκούραστη και εύκολη σε κάθε πέρασμα, και ζητά μόνο το γκάζι κρατημένο για να περάσει. Από την άλλη, για να μην σε ρίξει κάτω, πρέπει να την πιέζεις συνεχώς, να κρατάς το γκάζι ανοιχτό, και αυτό κουράζει, ή θέλει προπονημένο αναβάτη.\nΈχει πολλή δύναμη στις ψηλές στροφές και επιταχύνει απότομα, σε σημείο που αν στρίψεις γρήγορα και συμπλεκτάρεις, μπορεί να σου φύγει και από τα χέρια! Κρατώντας το γκάζι στο τέρμα, αλλάζοντας συνεχώς σχέσεις, η EXC 125 επιταχύνει σβέλτα και κρατάει ρυθμό, αλλά θα χρειαστεί προσοχή στην παραμικρή λεπτομέρεια για να διατηρήσει την ταχύτητά της. Ένα μικρό λάθος στο άνοιγμα του γκαζιού, ένα φρενάρισμα και μία λάθος σχέση, και ξεκινάς πάλι από την αρχή.\nΗ δουλειά που έχει γίνει σε όλους τους τομείς είναι εξαιρετική αποδεικνύοντας πως η EXC 125 είναι η κορυφαία μοτοσυκλέτα στην κατηγορία E1. Δίκαια η KTM συνεχίζει να εξελίσσει αυτή την μοτοσυκλέτα, η οποία στην συγκεκριμένη περίπτωση έχει ρυθμιστεί στο οδηγικό στυλ του Jonathan Manzi. Είναι μία αγωνιστική μοτοσυκλέτα που θέλει τον κατάλληλο αναβάτη, κι ας είναι 125 κυβικά. Εμείς πάντως, μετά από αυτή την σύντομη δοκιμή, κρατήσαμε ένα χαμόγελο στα χείλη και στην σκέψη μας την φράση “two strokes lives for ever”\nΠερισσότερα σε αυτή την κατηγορία: Test – KTM EXC F 500 2011 “David Knight” »


Το χρώμιο, ένα ζωτικό ιχνοστοιχείο, αναγνωρίζεται πλέον ευρέως ότι διαδραματίζει σημαντικό ρόλο στη διατήρηση υγιών επιπέδων σακχάρου στο αίμα, όταν χρησιμοποιείται ως μέρος μιας υγιεινής δίαιτας.\nΗ μείωση του χρωμίου λόγω γήρανσης, που διαπιστώθηκε από μετρήσεις σε 51.665 δείγματα μαλλιών, ιδρώτα και ορού, που λήφθηκαν από 40.872 ασθενείς, δείχνει τα πιθανά οφέλη από την πρόσληψη χρωμίου στην υγεία του καρδιαγγειακού συστήματος και στη διατήρηση του σακχάρου σε φυσιολογικά επίπεδα.\nΕπιπλέον, διαπιστώθηκε ότι τα συμπληρώματα χρωμίου βοηθούν τη διατήρηση υγιούς καρδιαγγειακού συστήματος. Με βάση τα παραπάνω στοιχεία, σχετικά με την ωφελιμότητα των υψηλότερων δόσεων χρωμίου, το Chromium Ultra παρέχει 500 mcg χρωμίου μαζί με 60 mg flush-free νιασίνης σε μία μόνο κάψουλα.\nΓια την παροχή πλήρους φάσματος αποτελεσμάτων, αντιοξειδωτικά και θρεπτικά συστατικά γονιδιακής προστασίας, όπως η κουρκουμίνη, η ρεσβερατρόλη και το πράσινο τσάι, εμπεριέχονται επίσης.\nΤα αποτελέσματα πρόσφατης μελέτης έδειξαν ότι το χρώμιο, μαζί με τις βιταμίνες C και Ε, είναι αποτελεσματικό για την ελαχιστοποίηση του οξειδωτικού στρες και τη βελτίωση του μεταβολισμού της γλυκόζης.\nTo Chromium Ultra περιέχει τώρα Crominex 3 + χρώμιο σταθεροποιημένο με Capros τυποποιημένο εκχύλισμα Emblica Phyllanthus και PrimaVie, τυποποιημένο Shilajit.\nΔοσολογία: Μία κάψουλα ημερησίως με ή χωρίς φαγητό ή όπως συνιστά ο γιατρός σας.\nΠροσοχή: Να μην ξεπερνάτε τη συνιστώμενη δοσολογία. Σε περίπτωση που παρατηρήσετε οποιοδήποτε ασύνηθες σύμπτωμα να σταματήσετε αμέσως τη λήψη και να συμβουλευθείτε τον γιατρό σας.\nΚωδικός Προϊόντος: 308401\nΕτικέτες: σάκχαρο, διαβήτης, καρδιά, καρδιαγγειακό


ΕΥΑΓΟΡΑΣ ΠΑΛΛΗΚΑΡΙΔΗΣ Archives - Αθλητικά\nHome ΑΓΡΟΤΙΚΟ ΕΥΑΓΟΡΑΣ ΠΑΛΛΗΚΑΡΙΔΗΣ\nΕΥΑΓΟΡΑΣ ΠΑΛΛΗΚΑΡΙΔΗΣ sportspress - November 19, 2018 0\nΜ’ αυτή την ομάδα συμφώνησε ο Δημήτρης Παπαμιχαήλ!\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - July 23, 2019 0\nΣύμφωνα με πληροφορίες της ιστοσελίδας μας, ο πρώην αμυντικός της Γεροσκήπους FC Δημήτρης Παπαμιχαήλ ήρθε σε προφορική συμφωνία με το σωματείο του Ευαγόρα Παλληκαρίδη Πάφου. Αν τελικά ολοκληρωθεί η μεταγραφή του δυναμικού αμυντικού, τότε...\nΑπό διαιτητής… Γενικός Αρχηγός σε ομάδα του Αγροτικού!\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - May 16, 2020 0\nΟ μέχρι πρότινος διαιτητής της Ομοσπονδίας ΠΟΑΣΠ Θωμάς Διάκος αναλαμβάνει χρέη Γενικού Αρχηγού στην ομάδα του Α.Σ. Ευαγόρα Παλληκαρίδη Πάφου. Διαβάστε την ανακοίνωση του Ευαγόρα: Δελτίο Τύπου Με συνοπτικές διαδικασίες και μετά από προσεκτική αξιολόγηση το Δ.Σ. του Σωματείου μας βρίσκεται στην...\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - December 1, 2018 0\nΝίκη για τα Μανδριά και παραμένει σε απόσταση “βολής” από την κορυφή (εικόνες)\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - February 13, 2019 0\nΟλοκληρώθηκε το εξ αναβολής παιχνίδι της 16ης αγωνιστικής ανάμεσα στην Ευαγόρα Παλληκαρίδη Πάφου και το Α.Σ Μανδριών. Νικήτρια ομάδα αναδείχθηκε αυτή των Μανδριών καθώς επικράτησε με σκορ 2-0. Και τα δύο γκολ της συνάντησης επιτεύχθηκαν στο δεύτερο ημίχρονο του αγώνα. Συγκεκριμένα,...\nΠαγκύπριο Κύπελλο Βετεράνων: Υποχρεώσεις για Ακρίτα Χλ. και Ευαγόρα Πάφου\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - February 12, 2020 0\nΜε τις αναμετρήσεις της δεύτερης αγωνιστικής συνεχίζεται το Παγκύπριο Πρωτάθλημα Κυπέλλου Βετεράνων που διοργανώνεται κάτω από την αιγίδα της ΚΟΠ. Για τον όμιλο Πάφου-Λεμεσού, ο Ευαγόρας Πάφου θα αντιμετωπίσει την Τετάρτη (12/2) στις 15:30 την ΑΕΛ. Την ίδια ημέρα και ώρα...\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - November 20, 2018 0\n«Έφτυσαν αίμα» αλλά κέρδισαν τα Μανδριά… Πάλεψε ως το τέλος ο Ευαγόρας\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - November 11, 2018 0\n«Έφτυσαν αίμα» αλλά κέρδισαν τα Μανδριά τον Ευαγόρα! «Σκούρα» τα βρήκε η ομάδα των Μανδριών απέναντι στον Ευαγόρα, ωστόσο με υπομονή και επιμονή στο παιχνίδι της κατάφερε και πήρε το ροζ φύλλο αγώνος με σκορ 2-0. Το απόγευμα του Σαββάτου στο...\nΕΥΑΓΟΡΑΣ ΠΑΛΛΗΚΑΡΙΔΗΣ Γιώργος Γεωργίου - January 17, 2020 0\nΑυτή είναι η “βόμβα” του Ευαγόρα! Ανακοίνωσε Μιχάλη Αριστοτέλους\nΌπως αποκλειστικά σας ενημερώσαμε από το βράδυ της Δευτέρας (ΔΕΣ ΕΔΩ), το σωματείο του Ευαγόρα Παλληκαρίδη Πάφου συμφώνησε με τον έμπειρο τερματοφύλακα Μιχάλη Αριστοτέλους. Λίγες ώρες αργότερα ήρθε και η επιβεβαίωση του ρεπορτάζ του...


26χρονη Αγία Μαρίνα: «Δεν πλησίασε ούτε ένας να με βοηθήσει»\nΣυγκλονίζει η 26χρονη από την Αγία Μαρίνα: «Δεν πλησίασε ούτε ένας να με βοηθήσει»\nby Σοφία Μαζοκοπάκη 09-06-21 09:59\nΣοφία Μαζοκοπάκη 09-06-21 09:59\n26χρονη Αγία Μαρίνα: Σοκαριστική η δήλωση της 26χρονης κοπέλας, που δέχτηκε σεξουαλική επίθεση από Πακιστανούς στην Αγία Μαρίνα. Περιγράφοντας την εμπειρία της τόνισε πως «Δεν πλησίασε ούτε ένας να με βοηθήσει»\nΗ νεαρή κοπέλα δέχτηκε σεξουαλική επίθεση από έξι άνδρες στην παραλία της Αγίας Μαρίνας, ενώ παράλληλα οι ίδιοι μετέδιδαν το περιστατικό ζωντανά στο διαδίκτυο. Όπως ανέφερε, όταν ο άνδρας της πήγε να αγοράσει κάτι, οι άνδρες την πλησίασαν και άρχισαν να της μιλούν σε γλώσσα που δε γνώριζε. Όταν εκείνη τους ζήτησε το λόγο, της όρμησαν σκίζοντας την μπλούζα της. Την εν λόγω επίθεση μετέδιδαν μάλιστα απευθείας στο διαδίκτυο από το κινητό τους τηλέφωνο.\nΗ γυναίκα τόνισε ότι κανείς δεν πήγε να την βοηθήσει και αισθάνεται τυχερή, που ήταν ο σύζυγός της εκεί.\n«Μέσα σε όλο αυτό, επιτρέψτε μου να αναφέρω ότι ένας άνθρωπος δεν βρέθηκε να κάνει οτιδήποτε για όλο αυτό. Η παραλία ήταν γεμάτη. Δεν πλησίασε κανένας να με βοηθήσει. Ήμουν τυχερή που είχα τον άντρα μου εκεί. Ήρθε γρηγορά, ουσιαστικά τρέχοντας για να με βοηθήσει. Τα έβαλε με έξι άτομα και δεν ήρθε ένας άνθρωπος, να πάρει το μέρος μας» είπε η γυναίκα.\n«Η δικαιοσύνη να πράξει δεν έχω να πω κάτι άλλο. Να προσέχουν οι κοπέλες έξω, γιατί είμαι τυχερή που ήταν ο άντρας μου εκεί. Δεν ξέρω καθόλου γιατί είχε παγώσει ο χρόνος και πραγματικά δεν καταλάβαινα τι γινόταν καθόλου».\nΚατηγορούμενοι για το αδίκημα της απλής συνέργειας σε παραβίαση προσωπικών δεδομένων που μεταδόθηκαν στο Διαδίκτυο είναι οι δυο αλλοδαποί πακιστανικής καταγωγής. Οι δράστες συνελήφθησαν μετά την καταγγελία 26χρονης στην Αγία Μαρίνα.\nΟι δυο αλλοδαποί που συνελήφθησαν, οδηγήθηκαν στην εισαγγελία. Τους ασκήθηκε δίωξη για το αδίκημα της απλής συνέργειας σε παραβίαση προσωπικών δεδομένων που μεταδόθηκαν στο Διαδίκτυο.\nΟι δύο κατηγορούμενοι παραπέμφθηκαν να δικαστούν από το Τριμελές Αυτόφωρο Πλημμελειοδικείο Αθηνών. Σύμφωνα με πληροφορίες που επικαλείται το ρεπορτάζ του Mega, το θύμα φέρεται να κατέθεσε στους αστυνομικούς ότι οι δύο άνδρες που συνελήφθησαν δεν ήταν εκείνοι που της επιτέθηκαν. Όπως αναφέρουν οι ίδιες πληροφορίες, η κοπέλα ανέφερε στις αστυνομικές αρχές πως και οι δυο συλληφθέντες παρακολουθούσαν, αλλά δεν της επιτεθήκαν.\n26ΧΡΟΝΗ26ΧΡΟΝΗ ΑΓΙΑ ΜΑΡΙΝΑΑΓΙΑ ΜΑΡΙΝΑ


ΚΟΛΛΙΑ: «Όσο οι ΑΝ.ΕΛ. είμαστε στη Βουλή, όσοι πλούτισαν παράνομα δεν θα ησυχάσουν» – AllaNea.gr\nΚΟΛΛΙΑ: «Όσο οι ΑΝ.ΕΛ. είμαστε στη Βουλή, όσοι πλούτισαν παράνομα δεν θα ησυχάσουν»\n«Μόνο το Κίνημα των Ανεξάρτητων Ελλήνων παραμένει σταθερό στη δέσμευση ότι εκείνοι που ζημίωσαν την πατρίδα για προσωπικό όφελος θα συναντήσουν τη Δικαιοσύνη. Για αυτό και προσπαθούν ασταμάτητα να μας εξαφανίσουν δημοσκοπικά και πολιτικά. Από όποια παράταξη και αν προέρχονται και όσους νόμους και αν ψηφίσουν, όσο βρισκόμαστε στη Βουλή, όσοι πλούτισαν παράνομα δεν πρόκειται να ησυχάσουν».\nΤα παραπάνω δήλωσε η βουλευτής Ν. Σερρών κα Μαρία Κόλλια-Τσαρουχά, σχετικά με την επαναφορά του αιτήματος που κατέθεσαν οι ΑΝΕΞΑΡΤΗΤΟΙ ΕΛΛΗΝΕΣ στο Υπουργείο Δικαιοσύνης το Φεβρουάριο του 2018 για την ψήφιση Απλού Ερμηνευτικού Νόμου, όπου θα διευκρινίζεται ότι η «δωροδοκία» και το «ξέπλυμα» είναι παράνομα για τους πολιτικούς αξιωματούχους. Η Ν.Δ. είχε ταχθεί ενάντια στο αίτημα, ενώ ο ΣΥΡΙΖΑ το παρέπεμψε στη Συνταγματική Αναθεώρηση, όπου όμως η σχετική πρόταση απερρίφθη.\n«Όταν τους θυμίζουμε ότι ο Ελληνικός Λαός απαιτεί να δοθεί δικαιοσύνη, ο ΣΥΡΙΖΑ κάνει πως δεν ακούει, εξυπηρετώντας προφανώς πολιτικές προεκλογικές μοιρασιές με τη Ν.Δ., ενώ η σημερινή ηγεσία της ΝΔ παθαίνει παράκρουση.\nΑπέναντι σ’ αυτές τις τακτικές οι Ανεξάρτητοι Έλληνες είμαστε πάντοτε απέναντι, για αυτό και προσπαθούν μας βγάλουν από τη μέση. Δεν θα τους περάσει όμως, γιατί ο Ελληνικός Λαός αντιλαμβάνεται πολύ καλά ποιοι αγωνίζονται και παλεύουν για την Πατρίδα», κατέληξε η κ. Κόλλια-Τσαρουχά.\nPrevious Post: ΤΖΕΛΕΠΗΣ: Παρέμβαση στη Βουλή για τη στήριξη των μαθητών του 5ου Γυμνασίου Σερρών\nNext Post: ΖΑΡΩΤΙΑΔΗΣ: Το μέλλον της ΕΕ βρίσκεται στην κοινωνική δικαιοσύνη και την περιβαλλοντική βιωσιμότητα


Ακροβατώντας στις σιωπές της ψυχής...: Σεπτεμβρίου 2014\nΑναρτήθηκε από Άμυ (Ψυχής σιωπές) στις 22:55 25 σχόλια:\nπου όταν σε βλέπω, μου το κλείνει\nΑναρτήθηκε από Άμυ (Ψυχής σιωπές) στις 19:25 8 σχόλια:\nγιατί ανταύγειες βγάζει....!!!!!!!!\nακούγεται χλιμίντρισμα και το μυαλό του φεύγει.....!!!!!!!!!\nΑναρτήθηκε από Άμυ (Ψυχής σιωπές) στις 03:58 4 σχόλια:\nΤο διάβασα πριν λίγες μέρες και μου άρεσε γιατί πιστεύω πως έχει μεγάλες δόσεις αλήθειας...\nΟι περισσότεροι άνθρωποι έχουμε βιώσει την κατάσταση της ερωτικής απογοήτευσης...\nτο θέμα όμως είναι τι είναι τελικά αυτό που μας κάνει να λυπόμαστε τόσο;\n"Πολλές φορές βλέπω ανθρώπους που είναι ψυχικά ράκη από μια ερωτική απογοήτευση. Και αυτό που βγαίνει στην επιφάνεια μετά από πολύωρες συζητήσεις, είναι σχεδόν πάντα, το ίδιο συμπέρασμα, ότι δεν αγάπησαν εκείνον ή εκείνη, αλλά την ανάγκη τους. Την ανάγκη που πρόβαλαν στο πρόσωπο του άλλου. Δεν αγάπησαν αυτόν αλλά την φαντασία τους γι αυτόν. Όχι αυτό που ήταν αλλά εκείνο που ήθελαν και είχαν ανάγκη να είναι….."\nΑναρτήθηκε από Άμυ (Ψυχής σιωπές) στις 00:12 22 σχόλια:\nαπό μία πόλη που κατέχει ξεχωριστή θέση στην καρδιά μου\nμαζί με ένα εξαιρετικό βίντεο\nντυμένο με μοναδικές φωτο-στιγμές και σκέψεις\nτης Βιβής Φαρσαλιώτου-Ιατρού...\nεικόνες και σκέψεις από\n"την τελευταία μέρα του Αυγούστου,\nτην ώρα που πίσω απ' των ανθρώπων\nκαι της φύσης τα έργα έδυε ο ήλιος του καλοκαιριού\nστην Καστοριά του 2014'\nόπως χαρακτηριστικά μας γράφει η ίδια η Βιβή...\nεύχομαι μέσα από την προβολή όλων των παρακάτω\nνα αισθανθείτε έστω και λίγη από την μαγεία αυτής της πόλης...\nη οποία νομίζω πως είναι αρκετή για να σας προτρέψει να την επισκεφθείτε..!!!!!!!!\n*Θεού θέλοντος θα ακολουθήσει εν καιρώ σχετική ανάρτηση με πλήρες αφιέρωμα\n...ακολούθα τις στιγμές που μιλούν οι σιωπές....\nπατρίδα είναι ο τόπος που βρίσκει γαλήνη η ψυχή...!\nΑναρτήθηκε από Άμυ (Ψυχής σιωπές) στις 23:21 19 σχόλια:\nΕτικέτες Αγαπώ, Θαυμάζω, Κείμενα φίλων, Φύση, Ψυχό-Στιγμές\nΟ Carlos Lascano δημιούργησε μία υπέροχη ταινία μικρού μήκους με πολλά στοιχεία animation\nμε θέμα τη ζωή και πρωταγωνίστρια την γλυκιά Lila,η οποία\nμέσα από το δικό της βλέμμα\nμεταμορφώνει την κάθε στιγμή ζωγραφίζοντας την με υπέροχες πινελιές\nχρωμάτων που εκπέμπουν\nΑναρτήθηκε από Άμυ (Ψυχής σιωπές) στις 19:31 16 σχόλια:\nΕτικέτες Ζωή, Χαμόγελο, Animation\nΚι αν φθινοπώριασε\nκι οι μέρες δεν είναι πια\nτόσο συχνά φωτεινές\nείναι η εποχή που η φύση\nΒγες στο παράθυρο\nαπόλαυσε την ομορφιά\nΚαι τις μέρες που θα λάμπει ο ήλιος\nγια να 'χεις αποθέματα\nφωτός πάντα μέσα\nΚαλημέρα όλη μέρα,καλή και χαρούμενη Κυριακή για όλους μας!\nΑναρτήθηκε από Άμυ (Ψυχής σιωπές) στις 09:47 23 σχόλια:\nΕτικέτες Σκέψεις, Φθινόπωρο, Φύση\nΑναρτήθηκε από Άμυ (Ψυχής σιωπές) στις 13:35 6 σχόλια:\nαγάπη, μ’ όλη μου τη δύναμη.\nακολουθεί άκουσμα που αγγίζει ψυχές...!\n* ...είναι μοναδικός...! *\n*τις ερχόμενες μέρες θα ακολουθήσει αφιέρωμα με τις υπέροχες μουσικές του...*\nΑναρτήθηκε από Άμυ (Ψυχής σιωπές) στις 22:58 9 σχόλια:\nΕτικέτες Αγάπη, Αγαπημένα Μουσικά Ακούσματα, Ποίηση\nΧρόνια Πολλά κι ευλογημένα σε όσες γιορτάζουν σήμερα!\nΑναρτήθηκε από Άμυ (Ψυχής σιωπές) στις 16:24 12 σχόλια:\nΕτικέτες Αγάπη, Ελπίδα, Ζωή, Πίστη, Σκέψεις, Ψυχό-Στιγμές\nΟ Μαρξ, ο έρωτας, ο Θεός. Περιπλανήσεις της νιότης μας που αγωνιούσε να είναι άξια και να καταλάβει, διαφανής στη δικαιοσύνη και στην αξιοπρέπεια. Πόσο δύσκολα γίνεται άξιος και διαφανής κανείς, πόσο δύσκολα καταλαβαίνει. Από απώλεια σε απώλεια, από απόπειρα σε απόπειρα. Πόσοι θ’ αντέξουμε ως το τέλος γέροι, στα συγκαλά μας; Πόσοι θα το παραδεχθούμε το άγριο μάθημα πως η απώλεια είναι το κέρδος, πως το άδειασμα είναι το γέμισμα, στο κενό η πληρότητα κι ο κίνδυνος η μόνο σιγουριά; Αργούμε πολύ. Φοβόμαστε πολύ, αντιστεκόμαστε μάταια. Οι δρόμοι μας μοιάζουν να προχωρούν μα δεν προχωρούν. Οι πιο πολλοί κυκλικά είναι χαραγμένοι.\nΒρέχει κι εγώ θυμάμαι νύχτες μιας αγάπης σύντομης. Λόγια του στο αυτί μου πιο ερωτικά απ’ το σώμα του στο κορμί μου. “Δεν ξέρω τι να κάνω με σένα”, μου έλεγε. “Είναι τόσο καλό αυτό που ζω που το φοβάμαι″. “Θα χαθώ μέσα σου”, μου έλεγε. “Θα μ’ αφήσεις γρήγορα κι εγώ θα γυρνώ στην άμμο, γυμνός σαν εκείνο τον παλαβό”. “Δεν αντέχω να πονέσω άλλη φορά”, μου έλεγε. “Καλύτερα να μη ζήσω παρά να ξαναπονέσω έτσι″. Χαθήκαμε. Για να μη χαθούμε μαζί χαθήκαμε χώρια. Χάσαμε την έκσταση που μαζί γεννούσαμε από φόβο να μην τη χάσουμε !\nΠόσο ύπουλη και υποκριτική μπορεί να γίνει η δύναμη του λόγου ! Το καταλαβαίνω τώρα που γράψε – γράψε, οι ευχέρειες μου βελτιώνονται και ακονίζονται. Με τρεις αλήθειες για λάβαρο, εισβάλλω περνώντας δέκα ψέματα στις εξομολογήσεις μου. Τα ψέματα αυτογονιμοποιούνται, απλώνουν και γεμίζουν τον κόσμο, μου σαστίζουν τη διάκριση. Σαν τους σουρεαλιστές ποιητές που μαζί με την τέχνη τους μπορούν να περνούν αυθαιρεσίες, μπορούν άνετα να μπλοφάρουν.\nΤο αδιέξοδο είναι ένα μυστικό σημείο στο τοπίο της ιστορίας μας που λειτουργεί μαγικά. Στέκεσαι μπροστά του, αδειάζεις, ακινητοποιείσαι. Στρέφεσαι απελπισμένος και κάνεις πίσω, κάνεις επιτέλους τη σωστή κίνηση: προς τα μέσα σου. Εκεί, μέσα σου είναι πια η έξοδος κι οι συναντήσεις οι αληθινές, η εύγλωττη σιωπή, οι ζωντανές μνήμες. Εκεί είναι πια η συνεννόηση κι η κατανόηση, η συναίνεση κι η παραδοχή. Γι′ αυτό το λέω πως κάθε άνθρωπος που κάποτε ήρθε κοντά μας και μας τράβηξε, ζει μέσα μας για πάντα. Ωριμάζοντας μέχρι την εικόνα του την αληθινή. Και βηματίζοντας μέχρι τη θέση που του αξίζει.\nΗ μιζέρια, η καχυποψία και η ανία είναι η δικιά μας κόλαση που μας χαυνώνει και δεν τολμάμε να εγκαταλείψουμε μια και τη μάθαμε καλά. Τσιγκουνευόμαστε να ρισκάρουμε οτιδήποτε αποκτήσαμε. Μια κακιά συνήθεια που μας σιγοτρώει συχνά καταντάει ηδονικότερη απ’ την αλλαγή που υπόσχεται λύτρωση.\nΜάρω Βαμβουνάκη "Τανγκό μες στον καθρέφτη"\nΑναρτήθηκε από Άμυ (Ψυχής σιωπές) στις 19:43 12 σχόλια:\nΟι προάγγελοι της Άνοιξης που κατακλύζουν τον ουρανό μας από τις αρχές του Μάρτη\nαπό εχθές πια,συγκεντρώνονται σε σμήνη και μας αποχαιρετούν\nγια να μεταναστεύσουν προς τα θερμά κλίματα της Αφρικής.\nΚαλοτάξιδα να 'ναι και με το καλό να ορίσουν και την ερχόμενη άνοιξη!\nΜάλιστα λένε πως γυρίζουν πάντα στις ίδιες φωλιές που έχουν ήδη φτιάξει,\nκάτι που μου το επιβεβαίωσε και η αγαπημένη μου γιαγιά,αφού για πολλά χρόνια\nφιλοξενούσε μία φωλίτσα τους μέσα στο σπίτι της!\nΕπίσης υποστηρίζει πως πάντα φεύγουν την ημέρα του Σταυρού αφού πρώτα φάνε σταφύλι!\nΜικρό χελιδονάκι ,\nμας αποχαιρετάς .\nΚαλό χειμώνα να ‘χεις\nεκεί , που θε να πας .\nΚι όταν το καλοκαίρι\nμε το καλό θα ‘ρθεις ,\nτην όμορφη φωλιά σου ,\nεδώ θα ξαναβρείς .\nΑναρτήθηκε από Άμυ (Ψυχής σιωπές) στις 19:37 7 σχόλια:\nΠες μου υπάρχει τίποτε πιο όμορφο\nαπό ένα χαμόγελο που πηγάζει\nαπευθείας από την ψυχή\nκαι μοσχοβολάει αγάπη;;\nνα το χαρίζεις απλόχερα κάθε φορά που γεννιέται μέσα σου...\nκαι να το φυλάξεις στην καρδιά σου σαν ανάσα ζωής κάθε φορά\nπου σου χαρίζεται!\nΑναρτήθηκε από Άμυ (Ψυχής σιωπές) στις 14:12 2 σχόλια:\nΕτικέτες Αγάπη, Σκέψεις, Χαμόγελο, Ψυχή\nΔεν μου αρέσεις, είπε το κορίτσι και κύλησε έ\nΑναρτήθηκε από Άμυ (Ψυχής σιωπές) στις 11:48 12 σχόλια:\nΕτικέτες Αγαπημένα λόγια ψυχής, Ζωή, Ιστορίες, π.Λίβυος\nΠαράθυρο ανοιχτό. Πουλί η ψυχή μας. Πουλί που παλεύει να ξανανοίξει τα πληγωμένα του φτερά... Στον ουρανό, εκεί ψηλά να πετάξει και πάλι. Ν' αντικρίσει τα όνειρα που έφυγαν για πάντα, το δρόμο να γυρίσουν πίσω γοργά να δείξει.\nΌνειρα... Πεταμένα στη λάσπη. Όνειρα... Που το χρώμα τους ξέφτισε στης καταιγίδας τη ζαλάδα. Όνειρα... Χαμένα. Να σε γεμίζουν με κενό. Κενό ψυχρό. Παγωμένο. Που όλο και περισσότερο πνίγει το χαμόγελό σου...\nΑπόγνωση... Απελπισία... Αδικία...\nΔεν είναι όλα τα άλφα στην αρχή της λέξης ίδια...\nΆμυνα... Αντίσταση... Ανεβαίνω...\nΣτης πάλης το μπαλκόνι. Να δω τα σύννεφα. Και να τα ζωγραφίσω. Υπάρχουν και άλφα που σχεδιάζουν στο χαρτί την ελπίδα... Αντιστέκομαι... Και είναι όλα εκείνα τα άλφα που σε κάνουν να υψώνεις τη γροθιά σου. Να σηκώνεις ψηλά το βλέμμα σου, τ' αστέρια ν' αντικρίζεις.\nΖωή... Τι νόημα άραγε έχει χωρίς το χρώμα της ελπίδας; Και πως μπορεί μόνη της να ταξιδέψει στης ανθρωπιάς τα μέρη; Να το... Δεν τ' ακούς; Σήμανε η ώρα που όρθιος θα σηκωθείς... Η ώρα που θα πάρεις πίσω την ελπίδα. Δεν μπορεί να ταξιδέψει η ψυχή χωρίς ελπίδα. Κι αρέσει στην ψυχή να ταξιδεύει. Και να ονειρεύεται. Τρέφεται βλέπεις η ψυχή με όνειρα... Και η ζωή. Με όνειρα κι ελπίδα...\nΑλληλεγγύη... Κι αγώνας...\nπερισσότερα από τον Στέφανο στους παρακάτω συνδέσμους:\nΑναρτήθηκε από Άμυ (Ψυχής σιωπές) στις 02:52 16 σχόλια:\nΕτικέτες Ελπίδα, Κείμενα φίλων, Ψυχή\nΑγάπη είναι όταν φιλιέσαι όλη την ώρα. Μετά βαριέσαι να φιλιέσαι αλλά θέλεις\nσυνέχεια να είσαι μαζί με τον άλλον και να μιλάτε. Η μαμά μου κι ο μπαμπάς μου έτσι κάνουν. Κι όταν φιλιούνται εμένα μου φαίνεται αηδία.\nΑναρτήθηκε από Άμυ (Ψυχής σιωπές) στις 16:33 8 σχόλια:\nΒάζω ένα στόχο, κάνω ένα βήμα\nτό χω δεν το χω, αν δε το χω κρίμα\nΣαν το μωρό που μπουσουλάει χάμω\nκι από χάμω σηκώνεται πάνω\nΖόρι το ανηφόρι\nθέλει το χρόνο του το κάθε τι\nτην αρχή μου κάνω μόνο\nκερδίζω από αυτό, δε χάνω\nθέλει το χρόνο του καθετί\nΑναρτήθηκε από Άμυ (Ψυχής σιωπές) στις 18:47 13 σχόλια:\nΕτικέτες Αγάπη, Αγαπημένα Μουσικά Ακούσματα, Δημιουργίες βίντεο\nόσο θα συνεχίζεις να πορεύεσαι αγκαλιά με το εγώ σου\nάλλο τόσο θα σου αφαιρείται κάθε δικαίωμα\nνα μιλάς για το εμείς\nΑναρτήθηκε από Άμυ (Ψυχής σιωπές) στις 10:05 5 σχόλια:\nόπου βρίσκει κατοικία η ψυχή\nμε στέγη την αγάπη\nζεστασιά την αγκαλιά\nανάσα τη γαλήνη\nκαι θέα την αιώνια ομορφιά\nτου ουρανού και της γης...\nεκεί που νιώθει λεύτερη\nμακριά από κάθε τι που εγκλωβίζει...\nεκεί είναι ο πιο όμορφος τόπος!\n*εκεί που χαμογελάει η ψυχή*\nΑναρτήθηκε από Άμυ (Ψυχής σιωπές) στις 12:23 12 σχόλια:\nτο φθινόπωρο π’ αρχίζει\nτ’ αγαπώ πολύ πολύ!\nκαι πετάω από χαρά\nστο δρομάκι το στενό\nΉρθε να μας παίξει πιάνο\nμην τ’ αφήνεις μοναχά...\nθα μ’ αρέσει πιο πολύ!\nΑναρτήθηκε από Άμυ (Ψυχής σιωπές) στις 12:08 12 σχόλια:\nΕτικέτες Βροχή, Ιστορίες από το χωριό, Ποίηση, Φύση, Φωτοστιγμές\nΚαλημέρα,καλό μήνα και καλό φθινόπωρο σε όλους μας\nμε υγεία,αγάπη,ελπίδα,πίστη και χαμόγελα!!!\nΈρχεται Φθινόπωρο!φώναξε τ’ αγέρι\nΈρχεται Φθινόπωρο!λέει το συννεφάκι\nΈρχεται Φθινόπωρο!είπε το σχολείο\nκι όπως οι εποχές εναλλάσσονται χωρίς να σταματούν\nέτσι κι εσύ μη σταματάς παρά μόνο για να πάρεις ανάσα\nγια το επόμενο βήμα!!!!\nΑναρτήθηκε από Άμυ (Ψυχής σιωπές) στις 10:50 19 σχόλια:\nΕτικέτες Ευχές, Ποίηση, Φύση


ΣΤΗ ΣΥΣΚΕΨΗ ΤΗΣ Ο.Β.Σ.Α\nΤο ΔΣ της ΟΒΣΑ πήρε τη σημερινή πρωτοβουλία με σκοπό να συζητήσουμε το τρόπο που οργανωμένα, συλλογικά, θα απαντήσουμε στη επίθεση που ήδη έχει εξαπολύσει και η νέα κυβέρνηση της ΝΔ, στη ζωή και τα δικαιώματα μας. Η κυβέρνηση έπιασε το αντιλαϊκό νήμα από εκεί που το άφησε η προηγούμενη του ΣΥΡΙΖΑ για να το πάει ακόμα πιο μακριά . Μετά τη δεκαετή κρίση και τις αρνητικές επιπτώσεις που είχαν οι πολιτικές που ακολουθηθήκαν από όλες τις κυβερνήσεις, στη ζωή και τη καθημερινότητα των αυτοαπασχολούμενων, σήμερα είμαστε σε φάση ανάπτυξης της οικονομίας. Η φάση αυτή σηματοδοτείτε από τις εξαγγελίες του πρωθυπουργού στη ΔΕΘ σε συνδυασμό με τον αναπτυξιακό νόμο.\nΝα εξετάσουμε αρχικά, συγκεκριμένα τις εξαγγελίες, τα μετρά και ποιον ευνοούν. Για τους α/α αφορούν το φορολογικό και είναι πολύ μικρές αφού δεν ακουμπάνε το βασικό πλαίσιο φορολόγησης των μικρών. Μπορεί να μειώνετε ο φορολογικός συντελεστής από 22 σε 9 , να μειωθεί σταδιακά ο ΦΠΑ. Μπορεί να γίνουν και άλλες τέτοιες μικροαλλαγές στο μέλλον. Αυτά όμως είναι σταγόνες στον ωκεανό των δυσκολιών των μικρών. Και αυτό γιατί εξακολουθούμε να φορολογούμαστε από το πρώτο ευρώ, να μην έχουμε αφορολόγητο όριο, να υπάρχει η προκαταβολή φόρου, ο ΕΝΦΙΑ, το τέλος επιτηδεύματος που δήθεν θα καταργούσε και τα χρέη συνεχίζουν να συσσωρεύονται.\nΚυρίως όμως οι οποίες μικροπαροχές δίνει και μπορεί να δώσει η κυβέρνηση δεν δίνουν ουσιαστική ανάσα στους μικρούς γιατί η μεγάλη εικόνα στην οικονομία αποδεικνύει περίτρανα ότι το βαρέλι των αντιλαϊκών μέτρων δεν έχει πάτο, συνεχίζει να γεμίζει, να φορτώνει νέα βάρη στο λαό, γιατί αυτό απαιτούν τα "ιερά κέρδη" των μεγαλοεπιχειρηματιών, το άνοιγμα των νέων πεδίων για "επενδύσεις". Ο οξυμένος ανταγωνισμός είναι εδώ. Η “μάχη” του μικρού να επιβιώσει από τον ανταγωνισμό με το μεγαθήριο είναι άνιση. Αυτό ισχύει σε όλους τους κλάδους, σε όλα τα επαγγέλματα. Το μεγάλο ψάρι κατασπαράζει το μικρό. Οι αυτοαπασχολούμενοι βιοτέχνες, έμποροι και επαγγελματίες συνεχίζουμε επιβιώνουμε δύσκολα. Δουλεύουμε από το πρωί μέχρι το βράδυ για να βγούμε τσίμα τσίμα. Το άγχος, τα χρέη, το κυνήγι να “βγει” ο μήνας και η ανασφάλεια είναι σταθερά στοιχεία της καθημερινότητας μας. Μεγάλο κομμάτι συναδέλφων εξακολουθεί να μη μπορεί να πληρώσει τα τρέχοντα έξοδα και ταυτόχρονα να πληρώνει και τα προηγούμενα χρέη. Οι πλειστηριασμοί και οι κατασχέσεις είναι στην ημερησία διάταξη και προβάλουν σα μπαμπούλας για χιλιάδες συναδέλφους.\nΚαι η κυβέρνηση που το παίζει γαλαντόμα με τις παροχές στη φορολογία και προπαγανδίζει ότι δήθεν η ανάπτυξη θα είναι για όλους, φροντίζει πως θα ενισχύει τους μεγάλους ακόμη παραπάνω. Οι αλλαγές που ετοιμάζει το αποδεικνύουν. Ιδιωτικοποιήσεις σε όλους τους τομείς με χαρακτηριστικότερο παράδειγμα αυτό της υγείας όπου η κυβέρνηση οραματίζετε νέα πεδία κερδοφορίας για τους ομίλους, νέα βάρη για τους αυτοαπασχολούμενους, για τα λαϊκά στρώματα. Οι αλλαγές που ετοιμάζει η κυβέρνηση είναι σαρωτικές. Πχ περνώντας πάσα από το έκτρωμα Κατρουγγαλου και το τρόπο υπολογισμού των συντάξεων το πάει ακόμη παραπέρα. Με την αναδιάρθρωση του ασφαλιστικού και συνταξιουχικού συστήματος με την εισαγωγή συστήματος 3 πυλώνων, ουσιαστικά σπρώχνει όσους έχουν κανένα φράγκο στην αγκαλιά της ιδιωτικής ασφάλισης, ενώ για τους υπόλοιπους έχει συντάξεις πτωχοκομείου και δουλειά μέχρι τα βαθιά γεράματα. Έχει σημασία να πούμε εδώ ότι για αυτές τις αλλαγές η ΓΣΕΒΕΕ της ανταγωνιστικότητας και της επιχειρηματικότητας, δε βρίσκει ούτε μια πρόταση να πει.\nΟι αυτοαπασχολούμενοι και μικροί ΕΒΕ θα υποχρεωθούμε να βάλουμε ακόμη πιο βαθιά το χέρι στη τσέπη για να καλύψουμε τις ανάγκες των οικογενειών μας. Από την ασφάλιση και τη περίθαλψη μέχρι τα έξοδα για τη παιδεία των παιδιών μας. Χρειάζεται άρα συλλογικός αγώνας σε όλους τους τομείς. Να δημιουργήσουμε προϋποθέσεις σύγκρουσης, να νιώθει η κυβέρνηση την ανάσα μας, με όρους πάλης, με όρους κινήματος.\nΔε θα φάμε το τυράκι για να μας πιάσει η φάκα. Στο 1 που μας δίνει η κυβέρνηση απαντάμε φέρε πίσω τα 10 που μας κλέβεις και τα δίνεις στους επιχειρηματικούς ομίλους.\nΔε κάνουμε βήμα πίσω από τις διεκδικήσεις μας. Είμαστε σε ετοιμότητα. Μετά τη χτεσινή κινητοποίηση κλιμακώνουμε τη δράση μας. Κινητοποιούμαστε τη μέρα κατάθεσης του φορολογικού νομοσχεδίου. Ξεσηκώνουμε τους αυτοαπασχολούμενους ενάντια στο κρατικό προϋπολογισμό. Εδώ και τώρα απαιτούμε\nΤην κατάργηση των νόμων που απελευθερώνουν το ωράριο και οδηγούν στη διάλυση της Κυριακάτικης αργίας».\nΗ κυβέρνηση λέει ότι δεν αντέχει η οικονομία να ικανοποιήσει τα αιτήματα μας. Για να δούμε όμως είναι έτσι. Οι εξαγγελίες της ΝΔ στη ΔΕΘ και ο αναπτυξιακός νόμος έρχονται να επιβεβαιώσουν με εκκωφαντικό τρόπο ότι η κυβέρνηση ετοιμάζεται να δώσει πακτωλό χρημάτων στους μεγάλους επιχειρηματικούς ομίλους, στους τραπεζίτες, στους εφοπλιστές, με ταυτόχρονο χτύπημα και των εναπομενόντων δικαιωμάτων που έχουν οι λαϊκές οικογένειες. Αυτό μαρτυρεί η μείωση της φορολογίας επί των μερισμάτων, οι απαλλαγές ουσιαστικά από πληρωμή υπέρογκων χρεών σε ρεύμα, τα διάφορα προγράμματα επενδύσεων. Αυτό αποδεικνύουν τα διάφορα ΕΣΠΑ και χρηματοδοτικά προγράμματα που προπαγανδίζει και η ΓΣΕΒΕΕ που η ζωή όμως δείχνει ότι οι αυτοαπασχολούμενοι αποκλείονται από αυτά.\nΈχει ξεχωριστή σημασία να σταθούμε, να συζητήσουμε και εδώ σήμερα αλλά κυρίως στα ΔΣ των σωματείων, τι σημαίνει αυτή η περιβόητη ανάπτυξη που και αυτή η κυβέρνηση και η προηγούμενη την έχουν ντύσει με παρά πολύ εύηχα επίθετα. “δίκαιη”, “για όλους” κ.α. Οι δυο μήνες δράσης της κυβέρνησης είναι αποκαλυπτικοί για το τι σημαίνει ανάπτυξη.\nΧαρακτηριστικό το παράδειγμα της ΔΕΗ. Η κυβέρνηση της ΝΔ παίρνοντας πάσα από την κυβέρνηση ΣΥΡΙΖΑ, συνεχίζει τη προσπάθεια ιδιωτικοποίησης της. Απώτερος στόχος της η παράδοση της παραγωγής ενέργειας και των δικτύων στα μεγάλα επιχειρηματικά συμφέροντα και ταυτόχρονα η εξαπόλυση επίθεσης στα λαϊκά νοικοκυριά μέσω των αυξήσεων στα τιμολόγια της. Η επίθεση αυτή επηρεάζει άμεσα όλους τους α/α και επιπλέον και συναδέλφους με μαγαζιά σε κλάδους που απαιτούν συνεχιζόμενη ροη ρεύματος στην επιχείρηση τους.\nΤα χρόνια της κρίσης χιλιάδες συνάδελφοι αυτοαπασχολούμενοι συσσωρεύσαμε, λόγο αδυναμίας πληρωμής, μεγάλα χρέη στη ΔΕΗ. Τώρα έρχεται η κυβέρνηση και μας απειλεί από τη μια ότι αν δεν εξοφλήσουμε θα μείνει η μικροεπιχείρηση μας, το σπίτι μας χωρίς ρεύμα και από την άλλη ότι θα πρέπει να πληρώνουμε ακόμα πιο ακριβά το ήδη πανάκριβο ρεύμα.\nΗ ασυδοσία τους όμως φάνηκε και στο παράδειγμα του συνάδελφου μέλος του συλλόγου της Αθηνάς. Η επιχείρηση στην περιοχή της Ραφήνας, έστειλε λογαριασμό για πληρωμή στο σπίτι του συναδέλφου που κάηκε ολοσχερώς στη μεγάλη πυρκαγιά που κατέκαψε την περιοχή το καλοκαίρι του 2018. Ο συνάδελφος και η σύζυγος του είναι και οι δυο μέλη του συλλόγου και έχουν δυο μικρά παιδιά. Η σύζυγος του συναδέλφου είναι εκλεγμένη στο διοικητικό συμβούλιο του συλλόγου. Καταγγείλαμε το περιστατικό και η ομοσπονδία και το σωματείο. Τους προειδοποιούμε και από αυτό το βήμα. Θα μας βρουν απέναντι τους. Απαιτούμε να πάρουν πίσω τη συγκεκριμένη απόφαση. Άμεσα θα οριστεί κινητοποίηση από ΟΒΣΑ και Σύλλογο α στη ΔΕΗ για το συγκεκριμένο θέμα.\nΤο μόνο που ενδιαφέρει τη κυβέρνηση είναι να διασφαλίσουν τα επιχειρηματικά κέρδη της ΔΕΗ ΑΕ και άλλων μεγάλων επιχειρήσεων στο χώρο της ενέργειας. Να απελευθερώσουν πλήρως την αγορά ηλεκτρικής ενέργειας, όπως επιθυμεί η πολιτική της ΕΕ που μετατρέπει το ηλεκτρικό ρεύμα σε πανάκριβο εμπόρευμα. ΒΡΟΝΤΟΦΩΝΑΖΟΥΜΕ.\nΡεύμα φθηνό για το λαό.\nΌχι στην παραπέρα ιδιωτικοποίηση της ΔΕΗ ΑΕ.\nΚαμία διακοπή ρεύματος σε αυτοαπασχολούμενους με εισόδημα κάτω από 12000. Ευνοϊκές ρυθμίσεις στο 5% του εισοδήματος χωρίς καμία προκαταβολή.\nΈνα άλλο παράδειγμα του τι σημαίνει ανάπτυξη είναι τα περιστατικά κατάσχεσης πρώτης κατοικίας συναδέλφων. Μετά από το περιστατικό του Χιώτη συναδέλφου που για χρέη σε τράπεζα ( κατατέθηκε ερώτηση στη βουλή όπου απέρριψε η ΝΔ), του έχει έρθει ειδοποιητήριο κατάσχεσης της πρώτης και μόνης του κατοικίας το προσεχή Νοέμβριο ( ενώνουμε τη φωνή μας με τις 2000 υπόγραφες που έχουν μαζευτεί, παίρνουμε αποφάσεις στα σωματεία, καταθέτουμε υπόμνημα στη βουλή και τα κόμματα με τις υπόγραφες των σωματείων), ήρθε να προστεθεί και αυτό της προηγούμενης εβδομάδας. Τη Τετάρτη 17/09 έγινε απόπειρα πλειστηριασμού σε συμβολαιογραφείο στην Αθήνα, πρώτης κατοικίας μιας οικογένειας από τον Μαραθώνα που καταστράφηκε από πυρκαγιά το μαγαζί από το οποίο είχε και το εισόδημα της. Στην πυρκαγιά "έχασε" την ζωή του ο πατέρας της οικογένειας. Τα χρέη τους έπνιξαν και πριν λίγο καιρό προσπάθησαν να κάνουν ρύθμιση. Η τράπεζα τους ενημέρωσε ότι το σπίτι βγαίνει σε πλειστηριασμό την Τετάρτη 18 Σεπτέμβρη.\nΑυτό είναι η ανάπτυξη τους. Τα κέρδη των τραπεζών και των μεγάλων επιχειρηματικών ομιλών άφορα. Τα παραδείγματα του τελευταίου διαστήματος αποκαλύπτουν ότι κυβέρνηση, τράπεζες και ΔΕΗ ΑΕ θα κάνουν τα πάντα για να βάλουν στο χέρι κατοικίες, μαγαζιά, εργαλεία. Τα αιτήματα μας παραμένουν ανάσα ζωής για τους χιλιάδες συναδέλφους. Δε κάνουμε βήμα πίσω από την απαίτηση για ρύθμιση και διαγραφή των χρεών των μικρών, ώστε να σταματήσουν τώρα οι κατασχέσεις και οι πλειστηριασμοί κατοικίας, επαγγελματικής στέγης, εργαλείων. Ζητάμε τη κατάργηση των υπερημεριών και των τόκων. Να παγώσουν τα χρέη και να κουρευτεί ένα μεγάλο μέρος τους. Το να διαγραφεί τμήμα από τα χρέη που τόσο άδικα μας φόρτωσαν αυτά τα χρόνια με τη φοροληστεία είναι προϋπόθεση για να πάρουμε ανάσα. Είμαστε σε ετοιμότητα για οποιοδήποτε αντίστοιχο περιστατικό, κινητοποιούμαστε άμεσα.\nΤο τελευταίο παράδειγμα της προσπάθειας κατάσχεσης του σπιτιού του αδικοχαμένου συναδέλφου, μέσα από τη τραγικότητα του, μας δείχνει και κάτι άλλο, κάτι θετικό, κάτι κρίσιμο .Την Δευτέρα 16/9 με παρέμβασή της ομοσπονδίας μας, σωματείων μας, εργατικών και συνταξιουχικων, σταματήσαμε την κατάσχεση της κατοικίας του. Εμποδίσαμε το να πεταχτεί η οικογένεια του στο δρόμο. Από αυτό αποδεικνύεται ότι το μόνο που μπορεί να σταματήσει την αντιλαϊκή επίθεση της κυβέρνησης είναι ο δικός μας, συλλογικός αγώνας, μέσα από τα σωματεία μας. Τα περιστατικά κατασχέσεων θα πολλαπλασιαστούν το επόμενο διάστημα. Συνέχεια θα προκύπτουν τέτοια προβλήματα που θα έρχονται να προστίθενται στην ήδη βαριά καθημερινότητα των συνάδελφων και που εμείς μπορούμε να παρεμβαίνουμε, να δείχνουμε την αγωνιστική λύση. Η δύναμη μας είναι στην οργανωμένη πάλη με τα αιτήματα μας, στη κοινή δράση με τους εργαζόμενους, τα εργατικά ταξικά σωματεία, το ΠΑΜΕ. Μόνο έτσι. Μόνο με τη κοινή πάλη μπορούμε να έχουμε αποτελέσματα.\nΜε ενίσχυση αυτής της κοινής δράσης και πάλης χρειάζεται να αγκαλιάσουμε τις δράσεις των φορέων της δυτικής αττικής για το σχέδιο της κυβέρνησης για τη δημιουργία ΧΥΤΑ στη Φυλή. Η προηγούμενη διοίκηση της Περιφέρειας του ΣΥΡΙΖΑ , η οποία μάλιστα είχε δεσμευτεί να απαλλάξει τους κατοίκους της περιοχής της Δυτικής Αθήνας από τα σκουπίδια, σε συνεννόηση με την νέα διοίκηση της ΝΔ, λίγο πριν αποχωρήσει, αποφάσισε τη δημιουργία νέου ΧΥΤΑ στη Φυλή.\nΗ δημιουργία του ΧΥΤΑ επηρεάζει ουσιαστικά όλες τις δυτικές συνοικίες της Αττικής. Ο “καρκίνος” θα κυκλοφορεί ελεύθερα στην ατμόσφαιρα της δυτικής Αττικής και όχι μόνο. Το πρόβλημα που αντιμετωπίζουν χιλιάδες συνάδελφοι έμποροι, βιοτέχνες και επαγγελματίες που ζουν ή έχουν τα μαγαζιά τους στις περιοχές θα οξυνθεί το επόμενο διάστημα. Το κυνήγι του κέρδους , θέλει την εμπορευματοποίηση των απορριμμάτων, με αποτέλεσμα η διαχείριση τους, να γίνεται όχι με επιστημονικά κριτήρια αλλά σύμφωνα με τις ανάγκες των επιχειρηματικών ομίλων, με τραγικές συνέπειες για την υγεία των λαϊκών στρωμάτων. Είναι ένα μέτωπο που είναι ανοιχτό και αφορά πολλά μελή των μητρώων μας στη Δυτική Αττική. Ήδη έχουν γίνει 3 συσκέψεις φορέων με τη συμμετοχή και της ΟΒΣΑ. Το επόμενο διάστημα θα παρθούν αγωνιστικές πρωτοβουλίες που μπορούν να δουλευτούν από τα σωματεία μας.\nΤην Τρίτη 24 Σεπτέμβρη πραγματοποιήθηκε σύσκεψη της ΕΕΔΥΕ όπου συμμετείχε και η ΟΒΣΑ. Η σύσκεψη πραγματοποιήθηκε με αφορμή την ανανέωση της "Συμφωνίας Αμοιβαίας Αμυντικής Συνεργασίας Ελλάδας - ΗΠΑ" (ΣΑΑΣ) του 1990 γνωστής ως "Συμφωνία για τις βάσεις". Επανέρχεται το σενάριο της επέκτασης της συμφωνίας για 8 ή 10 χρόνια και στη συνέχεια επ’ αόριστον, αντί της ετήσιας ανανέωσης που ισχύει έως σήμερα. Στόχος των κυβερνήσεων ΗΠΑ - Ελλάδας είναι η αναβάθμιση της βάσης της Σούδας και η ένταξη στη "Συμφωνία των Βάσεων" των DRONES στη Λάρισα, ελικοπτέρων στο Στεφανοβίκειο, του λιμανιού της Αλεξανδρούπολης και βέβαια της βάσης του Αράξου, ως εναλλακτική του ΝΑΤΟ για τη φύλαξη πυρηνικών όπλων.\nΧτυπάμε το κώδωνα του κίνδυνου. Είμαστε σε ετοιμότητα. Να μην επιτρέψουμε να μετατραπεί η χωρά μας σε ένα απέραντο πολεμικό ορμητήριο των Αμερικανών. Βάζουμε φρένο στους σχεδιασμούς της κυβέρνησης που για τα συμφέροντα των επιχειρηματικών ομίλων και των έμπορων όπλων φέρνει βαθύτερη εμπλοκή στα επικίνδυνα σχέδια του αμερικανοΝΑΤΟικού ιμπεριαλισμού, στην κόντρα με άλλα κέντρα και τεράστιους κινδύνους για το λαό αφού εμπλέκει τη χώρας μας σε ιμπεριαλιστικούς πολέμους και επεμβάσεις.\nΔημιουργήθηκε επιτροπή όπου συμμετέχει και η ΟΒΣΑ. 2 /10/2019 θα πραγματοποιηθεί συγκέντρωση εναντίωσης στη συμφωνία. Παίρνουμε αποφάσεις συμμετοχής στη κινητοποίηση στα σωματεία μας.\nΑπό όλα τα παραπάνω προκύπτει ότι η επίθεση της κυβέρνησης είναι σε όλα τα μέτωπα. Έχουμε γνώση εδώ μέσα όλοι μας των δυσκολιών. Κυριαρχεί στους συναδέλφους η προσμονή και η ελπίδα ότι τώρα στην ανάπτυξη θα μπορέσουν να βελτιώσουν τη θέση τους. Ελπίζουν ότι η μικρή αύξηση που βλέπουν στο τζίρο τους, θα τους εξασφαλίσει καλύτερες συνθήκες ζωής. Επηρεάζονται από τη λογική της “ανάπτυξης για όλους” που είπαμε πιο πάνω. Δε βλέπουν ότι ακόμα και η όποια αύξηση του τζίρου θα αφαιμαχθεί εκ νέου και πολλαπλάσια αφού υπάρχουν σαρωτικές αντιλαϊκές περικοπές και μεταρρυθμίσεις σε υγεία, παιδεία, ασφάλιση. Δε φτάνει η μικρή αύξηση του τζίρου και αυτό χρειάζεται να μπει στη συζήτηση με τους συναδέλφους.\nΈνα χαρακτηριστικό παράδειγμα του πως αντιλαμβάνονται κάποιοι συνάδελφοι την ανάπτυξη είναι το τι συναντάμε από τους συναδέλφους έμπορους σε Γλυφάδα, Βούλα, Ελληνικό, Αλιμο, Παλαιό Φάληρο ακόμα και στη Καλλιθέα για το παραλιακό μέτωπο και την επένδυση του Ελληνικού. Θεωρούν ότι με την ολοκλήρωση του έργου οι γύρω αγορές θα ανέβουν, ότι νέος κόσμος θα γίνει “πελατεία” για τις γύρω γειτονιές. Δυστυχώς όμως η πείρα από όλο το “πολιτισμένο” δυτικό κόσμο και ανάλογα έργα ανάπτυξης αποδεικνύουν σε βάθος χρόνου το ακριβώς αντίθετο.\nΤα παραδείγματα των γιγάντιων εμπορικών κέντρων, των μεγάλων εταιριών εστίασης, των τεράστιων “διασκεδαστιρίων” και κυρίως των καζίνων σε “ειδικές” πολιτείες μας δείχνουν ότι λίγο πέρα από το φωτεινό αυτό τσίρκο υπάρχουν παρακμασμένες γειτονιές, γεμάτες εγκληματικότητα, ναρκωτικά και πορνεία.\nΕκτός όμως από το αντικειμενικό πρόβλημα του καθίσματος των αγωνιστικών διαθέσεων είναι επιτακτική ανάγκη να ξεπεράσουμε και οργανωτικές δυσκολίες. Πλευρές που έχουν να κάνουν με το σχεδιασμό της παρέμβασης μας και του ανοίγματος μας, την οργάνωση με έλεγχο και σχέδιο των συσκέψεων και συνελεύσεων.\nEχουμε απόσταση να διανύσουμε, ώστε να φτάσουμε στη σωστή λειτουργία της ομοσπονδίας, στη σωστή, σταθερή, σχεδιασμένη, λειτουργία των σωματείων μας, τη προσπάθεια να πολλαπλασιαστούν οι δυνάμεις που μπαίνουν στον αγώνα, που κατανοούν ότι ο αντίπαλος τους είναι τα μονοπώλια.\nΠιο πλατιά μπορούμε να προπαγανδίσουμε ότι υπάρχει ελπίδα και λύση για καλύτερη ζωή, ότι μονόδρομος είναι ο αγωνιστικός δρόμος που έχουμε χαράξει, οι συλλογικές διαδικασίες δράσης των σωματείων, η ισχυροποίηση της συμμαχίας με τους εργαζόμενους.\nΓια αυτό χρειαζόμαστε λειτουργία των σωματείων εφάμιλλη των απαιτήσεων. Σε σταθερή και μόνιμη ετοιμότητα, αποκούμπι και στήριγμα του κάθε α/α και μικρού στην αττική. Χρέος του κάθε ένα από εμάς που είμαστε εδώ είναι να φτάσουμε το κάλεσμα του αγώνα για τα δικαιώματα και τις ανάγκες μας, σε όλους τους αυτοαπασχολούμενους της Αττικής.\nΜπορούμε να συνεχίσουμε με μεγαλύτερη ένταση και αποφασιστικότητα τη προσπάθεια να ενταχθούν χιλιάδες νέοι συνάδελφοι ασυνδικάλιστοι μέχρι τώρα, στο κίνημα μας, να βρούμε συναδέλφους με κατασχετήρια.\nΓια να το πετύχουμε αυτό, χρειάζεται πρώτα απ’ όλα η δική μας, της ΟΒΣΑ, των σωματείων, η δουλειά και δράση να βελτιώνεται. Σταθερά να υιοθετούν περισσότεροι αυτοαπασχολούμενοι το πλαίσιο αιτημάτων μας, να το εμπλουτίζουμε με ειδικά ζητήματα του κλάδου η του χώρου.\nΝα καλούμε σταθερά όχι μόνο στην πάλη για να ορθωθούν εμπόδια, για να υπερασπιστούμε τα στοιχειώδη, αλλά κυρίως στη πάλη για τη διεκδίκηση και την ανάκτηση των βαρύτατων απωλειών του προηγούμενου διαστήματος, αξιοπρεπή εισόδημα, ανθρώπινα ωράρια, κάλυψη των βασικών αναγκών σε υγεία, παιδεία, θέρμανση , ελεύθερο χρόνο, διακοπές. Όλα όσα στερούμαστε εμείς και τα παιδιά μας για να πλουτίσουν τα μονοπώλια. Τα συσσωρευμένα προβλήματα θα δυσκολεύουν μέρα με τη μέρα τη κατάσταση για τη πλειοψηφία των α/α και μικρών.\nΜπορούμε να βάλουμε τον πήχη ψηλά. Να γίνουμε ακόμα περισσότεροι, να συμπορευτούμε με νέα σωματεία. Το ΔΣ της ΟΒΣΑ καλούμε ανοιχτά και χωρίς προκατάληψη κάθε σωματείο που υπάρχει δίαυλος επικοινωνίας, κάθε συνδικαλιστή που μπορεί να μη συμφωνούμε σε όλα μαζί αλλά καταλαβαίνει ότι δε πάει άλλο, να πάρει τη θέση τους στον αγώνα.\nΤα σωματεία μπορούμε, να πάρουμε τον κάθε συνάδελφο από το χέρι, να τον εντάξουμε στην οργανωμένη δράση, να τον βοηθήσουμε με επιμονή και υπομονή να κάνει βήματα στη συλλογική πάλη, να εξηγούμε ξανά και ξανά τις αιτίες των προβλημάτων. Άλλωστε, η πείρα δείχνει ότι αποτελέσματα είχαμε, όταν δουλέψαμε με τέτοιους όρους, όταν δημιουργήσαμε μέσα από δράσεις, πρωτοβουλίες και κινητοποιήσεις των ίδιων των πρωτοβάθμιων, δεσμούς με τους συναδέλφους, όταν συζητήσαμε σε βάθος μαζί τους.\nΜπορούμε σε κάθε σωματείο, σε κάθε ένωση να σχεδιάσουμε πιο προσεκτικά την παρέμβαση μας. Να αναβαθμιστεί η ικανότητα των διοικήσεων να συνδέουν την κάθε διεκδίκηση με συνολικότερες διεκδικήσεις, να δυναμώνει η σύγκρουση με τη συνολικότερη πολιτική της κυβέρνησης, των κομμάτων, της ΕΕ, των συνδικαλιστικών φορέων, όπως και η αντιπαράθεση γύρω από τα κεντρικά ζητήματα αλλά ταυτόχρονα να αναδεικνύονται και κλαδικά η τοπικά ζητήματα.\nΝα διαμορφώνουμε εύστοχα προβληματισμό, ερωτηματικά, να ταρακουνάμε στρώματα με μικρή ή και καθόλου συνδικαλιστική εμπειρία. Υπάρχει ανάγκη να ανέβει η ετοιμότητα και η εγρήγορση των δυνάμεων μας στις εξελίξεις. Να συνειδητοποιηθεί από όλους μας η ανάγκη ιεράρχησης της δουλειάς απ’ τα κάτω με όρους κινήματος.\nΔηλαδή, να μετράμε και να υπολογίζουμε κάθε φορά πόσοι αυτοαπασχολούμενοι παίρνουν μέρος στις κινητοποιήσεις κεντρικές η του σωματείου, στις συσκέψεις και τις γενικές συνελεύσεις. Τι κατάλαβαν οι συνάδελφοι, πως κρίνουν το σωματείο και τη δράση του, τι ερωτήματα έβαλαν. Με αργή και βασανιστική δουλειά, σήμερα που είναι τέτοιες οι συνθήκες, το πιο κρίσιμο ερώτημα που έχουμε να απαντήσουμε όλοι μας είναι, τι νέες δυνάμεις μετράμε;\nΚάτω οι φόροι και οι κατασχέσεις.\nΑπαντάμε με οργάνωση και αγώνα.\nΣυνεχίζουμε δυναμικά. Μπορούμε να τα καταφέρουμε


Η Τσέλσι ενώνει την Μαν Γιουνάιτεντ στην κούρσα για\nΟι Blues ψάχνουν να βρουν αντικαταστάτη για τον Romelu Lukaku.\nΣύμφωνα με πληροφορίες, η Τσέλσι έδειξε ενδιαφέρον για την υπογραφή του Αντώνιου του Άγιαξ, ο οποίος είναι μεταξύ των βασικών καλοκαιρινών στόχων της Μάντσεστερ Γιουνάιτεντ.\nΑπό την άφιξή του από το Σάο Πάολο τον Ιούλιο του 2020, Antony έχει εξελιχθεί σε ένα από τα πιο ελπιδοφόρα Eredivisie προς τα εμπρός στο Ajax.\nΤην περασμένη σεζόν, ο 22χρονος έκανε 23 εμφανίσεις από την πλευρά του Έρικ Τεν Χαγκ, βοηθώντας τους να διεκδικήσουν έναν ακόμα τίτλο της Ερεντιβίζιε. Οι παραστάσεις του έχουν προσελκύσει το ενδιαφέρον της Man United, οι οποίοι προετοιμάζονται για την πρώτη τους εκστρατεία υπό τους Ten Hag.\nΩστόσο, φαίνεται ότι οι Red Devils θα πρέπει να ανταγωνιστούν έναν αντίπαλο της Premier League για την υπογραφή του εξτρέμ.\nΣύμφωνα με το 90min, αξιωματούχοι της Τσέλσι έχουν ήδη συναντηθεί με εκπροσώπους του Αντώνιου στο Λονδίνο.\nΟι Blues παρακολουθούν τον παίκτη εδώ και μήνες. Αλλά έχουν τον Ουσμάν Ντεμπέλε της Βαρκελώνης και τον Ραχίμ Στέρλινγκ της Μάντσεστερ Σίτι ως εφεδρικές επιλογές.\nΗ Τσέλσι έχει εντείνει τις προσπάθειές της για υπογραφή νέου επιθετικού από τη στιγμή που συμφώνησε να στείλει τη Ρομέλου Λουκάκου σε συμφωνία δανείου στην Ίντερ. Σύμφωνα με πληροφορίες, ο σύλλογος ήταν βέβαιος ότι θα υπογράψει τον Ντεμπέλε για δωρεάν μεταφορά αυτό το καλοκαίρι.\nΩστόσο, νέα δημοσιεύματα ισπανικών ΜΜΕ υποστηρίζουν ότι ο Γάλλος ενδέχεται να καταλήξει να μείνει στο Καμπ Νόου. Ο διευθυντής της Βαρκελώνης, Χάβι Χερνάντεζ, σύμφωνα με πληροφορίες, έκανε μια τελευταία έκκληση στο διοικητικό συμβούλιο της λέσχης να συγκεντρώσει χρήματα για να κρατήσει τον Ντεμπέλε.\nΣε περίπτωση που η Τσέλσι αποτύχει στην καταδίωξη του Ντέμπελ και της Στέρλινγκ, πιθανότατα θα διπλασιάσουν τις προσπάθειές τους να εμποδίσουν τη Γιουνάιτεντ να υπογράψει με τον Αντώνιο.


Με θύματα τους 1200 εργαζόμενους που παραμένουν απλήρωτοι εδώ και μήνες, ο υπό παραίτηση πρόεδρος του Νοσοκομείου Ανδρέας Μαρτίνης φαίνεται ότι βρήκε τον αντικαταστάτη που θα τον αναπληρώσει στην ...τρίμηνη παραίτησή του.\nΌπως επισημαίνει μεταξύ άλλων ο κ.Μαρτίνης σε ανακοίνωσή του:\n«…[..] Κατόπιν τούτου επέλεξα ως νέο μέλος τον κ. Χαράλαμπο Γεωργακόπουλο, αντιπρόεδρο του Αρείου Πάγου ε.τ., τέως ειδικό γραμματέα του Σώματος Επιθεωρητών Ελεγκτών Δημόσιας Διοίκησης και τέως αντιπρόεδρο του Ινστιτούτου ΠΑΣΤΕΡ.\nΜε δεδομένη την άρνηση του αντιπροέδρου του Κ.Ι.Ε.Ν κου Βασίλη Στεργίου να με αναπληρώσει, θα προτείνω σε έκτακτο Διοικητικό Συμβούλιο του Κοινωφελούς Ιδρύματος, την Τετάρτη 11 Ιανουαρίου 2012, τον κ. Χαράλαμπο Γεωργακόπουλο ως αντικαταστάτη μου, με πλήρεις τις αρμοδιότητές μου, για όσο χρόνο κριθεί αναγκαίο και επωφελές για το Ίδρυμα».\nΝα σημειωθεί ότι τις τελευταίες ημέρες ξέσπασε έντονη διαμάχη μεταξύ του Ανδρέα Μαρτίνη και του καθηγητή Λυκούργου Λιαρόπουλου ο οποίος τοποθετήθηκε από το υπουργείο Υγείας ως προσωρινός διαχειριστής στο νοσοκομείο. Μάλιστα οι δύο άνδρες αντάλλαξαν δηλώσεις και μέσω …facebook γεγονός που προκάλεσε αλγεινή εντύπωση.\nTags: FACEBOOK, ΑΝΔΡΕΑΣ ΜΑΡΤΙΝΗΣ, ΕΡΓΑΖΟΜΕΝΟΙ, ΕΡΡΙΚΟΣ ΝΤΥΝΑΝ, ΛΥΚΟΥΡΓΟΣ ΛΙΑΡΟΠΟΥΛΟΣ, ΡΕΠΟΡΤΑΖ ΥΓΕΙΑΣ